UP Chunav 2022 game of defection going on since the first general election - Bhojpuri: पहिला आमचुनाव से ही शुरू हौ दल-बदल क खेला, पढ़ीं पूरी कहानी – News18 हिंदी\nHome /News /bhojpuri-news /\nBhojpuri: पहिला आमचुनाव से ही शुरू हौ दल-बदल क खेला, पढ़ीं पूरी कहानी\nबरसात में जइसे मेघा इधर से उधर भागय-कूदय लगयलन, ओइसय चुनाव अउतय नेता लोग इधर से उधर कूदय-फांदय लगयलन. पांच राज्यन के विधानसभा चुनाव क घोषणा होतय नेतन के पाला बदलय क रफ्तार तेज होइ गइल हौ. हर रोज पाला बदलय वाली खबर मीडिया में छइले हौ. कब के कवने ओरी से कवने ओरी चलि जाय, ठेकाना नाहीं बा. लेकिन पाला बदल वाली इ कहानी आजू क नाहीं हौ. अजादी के बाद पहिला आम चुनाव से ही इ खेला शुरू हौ, जवन आज अपने चरम पर हौ.\nLast Updated : January 20, 2022, 17:06 IST\nwritten by :सरोज कुमार\nedited by :Rahul Yadav\nपुरानी कहावत हौ कि प्यार अउर युद्ध में कुल जायज होला. लेकिन आज राजनीति में कुछ भी नाजायज नाहीं रहि गयल हौ. राजनीति अब समाज सेवा क नीति नाहीं, बल्कि धंधा हौ. फायदा बदे कुल कायदा गउखा पर रखात हौ. धंधा में खाली फायदा देखल जाला. राजनीति क हर कउड़ी एही फायदा-नुकसान के सिद्धांत पर चलल जात हौ. नेतन के पाला बदलय क मूल मंत्र इहय हौ.\nदेश के अजादी 15 अगस्त, 1947 के मिलल रहल. लेकिन 26 जनवरी, 1950 के संविधान लागू भइल, अउर ओकरे बाद 25 अक्टूबर, 1951 से पहिला आम चुनाव शुरू भयल, अउर 21 फरवरी, 1952 तक संपन्न भयल. तबतक देश में सविधान सभा अउर संविद सरकार काम करत रहल. चुनाव में जवाहरलाल नेहरू के नेतृत्व में कांग्रेस पार्टी क बोलबाला रहल. लेकिन सोशलिस्ट पार्टी, कम्युनिस्ट पार्टी अउर भारतीय जसंघ जइसन प्रमुख विपक्षी पार्टी भी मैदान में रहलिन. सोशलिस्ट पार्टी क गठन अजादी के बाद आचार्य नरेंद्र देव, जयप्रकाश नारायण अउर डॉ. राममनोहर लोहिया कइले रहलन. एकरे पहिले इ कुल नेता कांग्रेस में ही रहलन. नेतन क इ अलगाव विचारधारा के नाते भयल रहल. चुनाव में दूसरे पार्टी के नेता के तोड़ि के अपने में मिलाइब, ओह समय कल्पना से परे क बात रहल. लेकिन जब अइसन घटना घटल त सबकर होश उड़ि गयल.\nसोशलिस्ट पार्टी मथुरा संसदीय सीट से चौधरी दिगंबर सिंह के आपन उम्मीदवार घोषित कइले रहल. डॉ. राममनोहर लोहिया क करीबी सहयोगी अर्जुन सिंह भदौरिया मथुरा जाइ के दिगंबर सिंह क नामांकन करइलन. दिगंबर सिंह क क्षेत्र में पकड़ रहल. ओनकरे उम्मीदवारी क खबर जब कांग्रेस खेमा में पहुंचल त उहां खलबली मचि गइल. दिल्ली में बइठक भइल अउर निर्णय लेहल गइल कि कवनों भी प्रकार से दिगंबर सिंह के चुनाव मैदान से या त हटावल जाय, नाहीं त कांग्रेस में मिलाइ के कांग्रेस क उम्मीदवार बनावल जाय. पूरे खेला क जिम्मेदारी चौधरी चरण सिंह के देहल गइल. चरण सिंह ओह समय कांग्रेस क बड़ नेता रहलन. जाट बिरादी में ओनकर धाक रहल. दिगंबर सिंह भी जाट रहलन. चरण सिंह मथुरा गइलन अउर दिगंबर सिंह के सोशलिस्ट पार्टी छोड़ि के कांग्रेस से चुनाव लड़य बदे राजी कइ लेहलन. दूसरे पार्टी के उम्मीदवार के नामांकन कइले के बाद अपने पार्टी में मिलावय क पहिला श्रेय चौधरी चरण सिंह के जाला. देश के राजनीति में दल-बदल क इ पहिली घटना रहल. दिगंबर सिंह हलांकि चुनाव हारि गइलन. निर्दलीय उम्मीदवार, भरतपुर स्टेट क राजा गिरराज शरण सिंह चुनाव जीति के मथुरा क पहिला सांसद बनलन.\nचरण सिंह दल-बदल के अपने पहिलय प्रयोग में सफल भइलन त एह खेल क चौधरी बनि गइलन. अपने राजनीतिक जीवन में कुल 17 पार्टी बनइलन. चरण सिंह से शुरू भइल दल-बदल क इ कहानी समय के साथ बढ़त गइल. आज इ पूरी एक श्रृंखला बनि गइल हौ. चुनाव में, चुनाव से पहिले जे दूसरे पार्टी क जेतना अधिक नेता तोड़ि लेय, आज उ राजनीति क चाणक्य कहल जाला. जे चुनावी मौसम में हवा क रुख भापि के पाला बदलि लेय, उ मौसमविज्ञानी कहाला. दिवंगत रामविलास पासवान अबतक के राजनीति क सबसे बड़ा अउर घोषित मौसम विज्ञानी रहलन. अपने एही गुणे के नाते हमेशा सत्ता क स्वाद लेहलन. ओनकरे टक्कर क मौसमविज्ञानी भारतीय राजनीति में अबही तक दूसरे केव नाहीं भयल.\nचुनाव से पहिले दल-बदल कवनो बड़ी समस्या नाहीं रहल. लेकिन चुनाव के बाद सांसदन अउर विधायकन के पाला बदलले से कई दइया सरकार संकट में आइ गइलिन. कई सरकार दलबदल के भेट चढ़ि गइलिन. 1060-70 के दशक में ’आया राम गया राम’ के राजनीति क जोर रहल. इ ’आया राम गया राम’ मुहावरा बनि गयल. एकर एक अलग कहानी हौ.\nहरियाणा में 1967 में गया लाल हसनपुर सीट से निर्दलीय चुनाव जीति के विधानसभा पहुंचलन. ओकरे बाद उ 15 दिन में तीन पार्टी बदललन. चुनाव जीतले के तुरंत बाद कांग्रेस में शामिल होइ गइलन. फिर कांग्रेस से संयुक्त मोर्चा में चलि गइलन. ओकरे बाद वापस कांग्रेस में अइलन, अउर फिर ओही दिना वापस कांग्रेस में चलि गइलन. जब गया लाल संयुक्त मोर्चा से वापस कांग्रेस में अइलन त पार्टी क एक नेता कहलस कि ’’’गया राम राम अब आया राम’ हो गए हैं’’. एकरे बाद जब उ फिर संयुक्त मोर्चा में लउटि गइलन तब यशवंत राव चव्हाण कहलन कि ’’’आया राम, गया राम’ हो गया’’. एकरे बाद जब भी दल-बदल होय, ’आया राम गया राम’ क मुहावरा सबके जबान पर रहय. इ मुहावरा आज भी हर दल-बदल पर गूंजयला.\n’आया राम, गया राम’ के बीमारी से बचय बदे 1985 में 52वां संविधान संशोधन कइ के दल-बदल विरोधी कानून बनावल गइल. ताकि चुनल गइल सरकार शांति से आपन कामकाज कइ सकय. कानून में प्रावधान कयल गयल कि अगर सांसद, विधायक आपन पार्टी छोड़ि के दूसरे पार्टी में जइहय त ओनकर सांसदी, विधायकी खतम होइ जाई. एकरे बदे चार अनुच्छेद (101, 102, 190, 191) में बदलाव कयल गयल. अनुच्छेद 102(2) अउर अनुच्छेद 191(2) दसवीं अनुसूची से जुड़ल हौ, जवने में सांसदन अउर विधायकन के राजनीतिक लाभ अउर पद के लालच में पाला बदलले पर अयोग्य ठहरावय क प्रावधान हौ. इ कानून बनले के बाद दल-बदल पर कुछ हद तक रोक त लगल. लेकिन नेता लोग सरकार गिरावय-बनावय क नया रस्ता निकालि लेहलन. कानून में प्रावधान हौ कि अगर कवनो पार्टी क एक-तिहाई सदस्य एक साथे अलग होइहय त ओहके पार्टी में टूट मानल जाई अउर सदस्यन पर दल-बदल विरोधी कानून लागू न होई. एह प्रावधान क प्रयोग कई बार होइ चुकल हौ, अउर कई सरकार भेंट चढ़ि चुकल हइन. मध्यप्रदेश अउर कर्नाटक क उदाहरण जादा पुराना नाहीं हौ. अब एह तरह के दल-बदल पर भी रोक लगावय बदे कानून बनावय क मांग उठत हौ. राजनीति के थोड़ा साफ-सुथरा रखय बदे दल-बदल पर कारगर रोक वाकई में जरूरी हौ.\n(सरोज कुमार वरिष्ठ पत्रकार हैं, आलेख में लिखे विचार उनके निजी हैं.)\nTags: Bhojpuri Articles, Bhojpuri News, UP Election 2022\nFIRST PUBLISHED : January 20, 2022, 17:06 IST\nEnt Top News: शैलेष लोढ़ा के नए शो से दीपिका पादुकोण के फर्स्ट कान्स लुक तक...\nPunjab Board exam 2022 : 10वीं के गणित की परीक्षा रद्द, नकल करा रहे थे शिक्षक\nराजधानी रांची में बड़ी वारदात, फायरिंग कर जेवर व्यवसायी से लूटे लाखों के गहने\nपुलिस भर्ती पेपर लीक मामले को लेकर युवा कांग्रेस ने किया भूख हड़ताल का एलान


अपने हक खातिर धरना में बइठलन लोग | Khabar Lahariya (खबर लहरिया)\nखबर लहरिया » अपने हक खातिर धरना में बइठलन लोग\nअपने हक खातिर धरना में बइठलन लोग\nद्वारा लिखित खबर लहरिया February 3, 2014 14 बार देखा गया\nधरना में बइठल लोग\nजिला वाराणसी, लाल बहादुर घाट वरूणापुल। 24 जनवरी 2014 को कई जिला के लोग आके अपने हक आउर अपने पहचान के मांग करत रहलन। इ धरना में गाजीपुर, चन्दौली, जौनपुर समेत कई जिला से करीब पांच हजार लोग आएल रहलन।\nइ धरना के मुख्य सुरेन्द्र राजभर, रामकिशुन राजभर, पारसनाथ राजभर पूर्व एस. डी. ओ. राजू राजभर इ सब लोगन के कहब हव कि पूरे भारत में करीब 19 करोड़ की आबादी हव। जेमे चार सौ आबादी हव। हर जाति के कहीं न कहीं नाम हव। लेकिन ना तो हमने के कहीं नाम आउर ना तो हमने के जाति के कउनों प्रारूप हव। जैसे हर जाति के लोग के सुविधा आउर शिक्षण के सुविधा मिलला। हमने के भी सुविधा मिले के चाही।\nएन लोगन के मांग हव कि भारत सरकार के सामाजिक कल्याण एवं अधिकारिता मंत्रालय के अनुसार विमुक्त जनजाति के सीधी भर्ती आउर पदोन्नति दूनों में अनुसूचित जनजाति के साथ 7.5 प्रतिशत के आरक्षण हव। ओकर सही तरीके से क्रियान्वयन करल जाय।\nभेलई आम सभा के बैठक\nगन्दगी से भरा बाजार कूडेदान नाय


लॉकडाउन के बिच ” भारत के दुकान नामक ऐप ” मोबाइल में अपलोड कर हजारो से लाखो के बिच कमा रहल बाड़े युवा | Bhojpuriya Byar\nHome देश विदेश लॉकडाउन के बिच ” भारत के दुकान नामक ऐप ” मोबाइल में अपलोड कर हजारो से लाखो के बिच कमा रहल बाड़े युवा\nलॉकडाउन के बिच ” भारत के दुकान नामक ऐप ” मोबाइल में अपलोड कर हजारो से लाखो के बिच कमा रहल बाड़े युवा\nशैलेश कुमार पाण्डेयApr 15, 2020देश विदेश0\nदिल्ली :- आज जहा कोरोना के कहर से पूरा देश परेशान बा . लॉकडाउन में लगभग लोग के रोजगार बंद हो चुकल बा . बोरोजगारी के चलते बहुत लोग के बिच भुखमरी के स्थिति पैदा होखे लागल बा . लेकिन एही बिच कुछ गांव सहित शहर के युवा लोग ” भारत के दुकान ” नामक मोबाईल ऐप प्ले स्टोर से अपना मोबाइल में अपलोड कर ऑनलाइन मार्केटिंग के बढ़ावा दे रहल बाड़े . ऐह ऐप के अपलोड कईला के बाद से युवा लोग के अच्छा इनकम भी हो रहल बा . अगर रउरा लोग के भारत के दुकान के बारे में विस्तृत जानकारी चाही तब रउरा लोग गूगल में भारत के दुकान के बारे में सर्च कर ओकरा बारे में जानकारी ले सकत बानी लोग . अगर रउरा ऐप डाउनलोड करे के चाहत बानी तब निचे के लिंक पर क्लिक करी साथे में जवन रेफरल कोड बा ओकरा के डाली .\nयहाँ से डाउनलोड करें और मेरे रेफरल कोड A39DQTO का उपयोग करें https://m91.co/8xMST\nPrevious Postअपवाह पर मत दी लोग ध्यान , सरकार द्वारा नया राशनकार्ड बनावे खातिर नईखे जारी भईल कवनो आदेश Next Postलॉकडाउन के बिच गोपालगंज डीएम के सख्त आदेश , बिना परमिट के ना चली कवनो गाड़ी


मंगल दोष : असर आ उपाय – Anjoria\nJun 29, 2011 मंगल दोष\nमंगल दोष कुण्डली के एगो अइसन दोष ह जवन बन जाव त बड़ा अजीबोगरीब हालत हो जाले. खास कर के लड़िकियन का मामिला में अउरी बेसी. ओकनी का जिनिगी मे भा अगल बगल घटे वाला कवनो अशुभ घटना के ओकरा मंगल दोष से जोड़ दिहल जाला. आईं आजु देखल जाव कि मंगल दोष हवे का, आ कइसे बन जाला ?\nमंगल दोष कुण्डली में ग्रहन के स्थिति पर बनेला. वैदिक ज्योतिष का अनुसार यदि कवनो जातक का जन्म चक्र के 1, 4, 7, 8 भा 12 वाँ घर में मंगल होखे त ओह जातक के मांगलिक कहल जाला. बिआह खातिर ई दोष बहुते खराब आ अपशकुनी मानलजाले. संबंध खराब हो जाव, कुटुंब परिवार में कवनो अनहोनी भा अप्रिय घटना घट जाव, कवनो काम में बाधा आ जाव, कवनो तरह के परेशानी होखे भा दंपति के असमय मौत हो जाव, त सगरी के दोष ओह मंगल दोष पर थोप दिहल जाला. एहसे ज्योतिष शास्त्र कहेला कि मांगलिक के कवनो मांगलिके से बिआह करे के चाहीं. काहे कि दुनु मांगलिक होखसु त एक दोसरा के दोष काट दीहें. लेकिन वैदिक पूजा-प्रक्रियो से एह दोष के नियंत्रित कइल जा सकेला..\nमंगल ग्रह के पूजा से मंगल देव के प्रसन्न कइल जाला आ मंगल जनित विनाशकारी प्रभावन के शांत आ नियन्त्रित कइल जा सकेला.\nमंगल दोष शांति खातिर विशेष दान :-\nशास्त्रानुसार लाल कपड़ा पहिर के कवनो ब्राह्मण भा क्षत्रिय के गेहूँ, गुड, माचिस, ताम्बा, सोना, गाय, मसूर दाल, रक्त चंदन, लाल फूल, मिठाई, द्रव्य आ भूमि दान कइला से मंगल दोष दूर हो जाला, लाल कपरा में मसूर दाल, रक्त चंदन, लाल फूल, मिठाई आ द्रव्य लपेट के नदी में दहवाइयो दिहला से मंगल जनित अमंगल दूर हो जाला.\nमंगल दोष शांति के कुछ अउरी सरल उपाय नीचे बतावल जा रहल बा :-\n1 – चांदी के चौकोर डिबिया में शहद भर के हनुमान मंदिर भा कवनो निर्जन जगहा पर धर दिहला से मंगल दोष शांत होला.\n2 – मंगल का दिने सुन्दरकाण्ड आ बालकाण्ड के पाठ कइल लाभकारी होला.\n3 – बानर आ कुकुरन के मीठा आ आटा से बनल मीठ रोटी खिआईं.\n4 – मंगल चन्द्रिका स्तोत्र के पाठ करीं.\n5 – माँ मंगला गौरी के आराधना करीं.\n6 – कार्तिकेय जी के पूजा कइलो से मंगल दोष दूर होला.\n7 – मंगल का दिने बताशा आ गुड़ के रेवड़ी बहत पानी में बहवा दीं.\n8 – आटा का लोई में मीठा राखि के गाय के खिया दीं.\n9 – मंगली लड़िकी गौरी पूजें आ श्रीमद्भागवत के 18 वाँ अध्याय के नवाँ श्लोक के जाप जरूर करे.\n10 – मांगलिक वर भा कन्या के आपन विवाह बाधा को दूर करे खातिर मंगल यंत्र की नियमित पूजा अर्चना करे के चाहीं.\n11 – मंगल दोष का चलते अगर लड़िकी के बिआह में देरी हो रहल बा त लड़िकी अपना तकिया का नीचे हल्दी के गाँठ राख के सूतल करे आ नियम से सोरह बियफे के पीपल के पेड़ के जल चढ़ावे.\n12 – मंगल का दिने व्रत राख के हनुमान जी के पूजा, हनुमान चालीसा के पाठ, आ हनुमान जी के सेनूर आ चमेली के तेल अर्पित कइलो से मंगल दोष शांत हो जाला.\n13 – महामृत्युजय मंत्र के जाप त हर तरह के बाधा के नाश करेला. महामृत्युजय मंत्र के जप करवलो से वैवाहिक जीवन में मंगल के कुप्रभाव दूर होला.\n14 – यदि कन्या मांगलिक हियऽ त बिआह से ठीक पहिले ओकर बिआह शास्त्रीय विधि से प्राण प्रतिष्ठित श्री विष्णु प्रतिमा से कर दिहला का बाद ओकर बिआह करावल जाव.\n15 – यदि वर मांगलिक होखे त विवाह से ठीक पहिले ओकर बिआह तुलसी का पौधे से भा पानी भरल घइला से करावल जाव.\n16 – यदि मंगली दंपत्ति शादी के बाद लाल कपड़ा पहिरले तांबा का बरतन में चाउर भर के लाल फूल आ रुपिया के सिक्का राख के कवनो हनुमान मन्दिर में रख आवसु त मंगल के अधिपति देवता श्री हनुमान जी का कृपा से ओह लोग के वैवाहिक जीवन हमेशा सुखी बनल रही.\nMar 19, 2011 OmPrakash Singh\nOne thought on “मंगल दोष : असर आ उपाय”\nmera name dadan singh hai mera janm sthan hai villase Rajapur Dist Bhojpur (ara)Bihar mai kitna bhi mehnat krtahoo piche hi bhagta hoo to aap krupya koi upay batane ka kust karey mera umar kari 40 keupar hai janm tarikh malum nahi hai\nLeaveaReply to Dadan singh yadav\tCancel reply


अब ‘जगीरा’ बनीहें हैदर काज़मी – Anjoria\nअब ‘जगीरा’ बनीहें हैदर काज़मी\nफरवरी 11, 2012\n‘रंगबाज’ के ज़रिये भोजपुरी सिनेमा में आपन रंगबाजी देखा चुकल अभिनेता हैदर काज़मी अब ‘जगीरा’ बने जात बाड़न. अजय अग्रवाला का निर्दैशन में बने जात निर्माता दिलीप अग्रवाल के फिल्म ‘जगीरा’ के मुहूर्त पिछला दिने मुंबई में बड़हन पैमाना पर कइल गइल. ‘जगीरा’ के किरदार में मुहूर्त शॉट देबे आइल हैदर काज़मी के ओहिजा मौजूद सैकड़ो लोग ताली बजा के स्वागत कइल.\nरउरा सभ के जगीरा के नाम सुनते हिन्दी फिल्म ‘चायना गेट’ के जगीरा डाकू इयाद आ गइल होखी. बाकिर भोजपुरी वाला ई ‘जगीरा’ अलगे तरह के फिलिम होखे जात बा. एहमें देखावल जाई कि कइसे एगो टूअर लड़िका बड़ हो के गुन्डा बनि जात बा बाकिर लड़त बा जुर्म का खिलाफ आ गरीबन के मसीहा बन जात बा.\nएह फिल्म में सात गो गाना बा जवना के उदित नारायण आ पामेला जैन के आवाज में रिकार्ड करावल जा रहल बा. हैदर काजमी कहलन कि निर्देशक अजय अग्रवाल से ‘जगीरा’ के कहानी सुन के उनुका लागल कि आजु का जमाना में ‘जगीरा’ जइसन किरदार निभावल उनुका ला बहुते मुश्किल काम होखी बाकिर बाद में बहुते सोच विचार का बाद एह भूमिका के एगो चैलेंज का तरह सकार लिहले.\nत चलीं इंतज़ार कइल जाव हैदर काज़मी के फिल्म ‘जगीरा’ के.\n‘खन-खन बोले मोरा कंगना’ के लोकार्पण कइले अनूप जलोटा


महाराजगंज संसदीय सीट के उपचुनाव में पीके शाही के परचा आज – टटका खबर\nराजद सांसद उमाशंकर सिंह का निधन से खाली महाराजगंज संसदीय सीट पर होखे वाला चुनाव खातिर जदयू का ओर से बिहार के मौजूदा शिक्षा मंत्री पी के शाही आजु सोमार का दिने आपन परचा दाखिल करीहें. राजद का ओर से प्रभुनाथ सिंह के उम्मीदवार बनावल गइल बा आ ऊ मंगल का दिने आपन परचा दाखिल करीहें.\nजान जाईं कि जे ई चुनाव जीती ओकरा हद से हद एक साल ले सांसद रहे के मौका मिल पाई काहे कि साल २०१४ में लोकसभा के चुनाव होखल तय बा आ जवन अनेसा के बदरी छपले बा देश के ओकरा के देखत कहल जा सकेला कि चुनाव के एलान पहिलहु हो सकेला.\nनहात घरी डूब के दू गो बचवन के मौत


कामेडी विथ कपिल में दबंगई देखइहें भोजपुरी दबंग – Anjoria\nफरवरी 7, 2014 कामेडी विथ कपिल, भोजपुरी दबंग\nसेलीब्रेटी क्रिकेट लीग में दुसरकी बेर शामिल भइल भोजपुरी सितारन के क्रिकेट टीम भोजपुरी दबंग अब सबले अधिका लोकप्रिय कामेडी शो “कामेडी विथ कपिल” में आपन दबंगई देखाई.\nटीम के कप्तान मनोज तिवारी, उपकप्तान दिनेश लाल यादव निरहुआ आ रविकिशन एह शो में नजर आई लोग. शो के सेट प पहुचल तीनो भोजपुरी दिग्गज ओहिजा मौजूद दर्शकन के भरपूर मनोरंजन कइलन आ एह लोग के हाजिर जवाबी से खुद कपिल शर्मो दंग हो गइले.\nएह शो के प्रसारण जल्दिए होखे वाला बा.


एक त बाँड़ अपने गइलन नौ हाथ के पगहो ले गइलन – टटका खबर\nएक त बाँड़ अपने गइलन नौ हाथ के पगहो ले गइलन\nमिस्र के तानाशाह राष्ट्रपति हुस्ने मुबारक देश छोड़ के भागे पर मजबूर हो गइलन. एकरा बाद अगल बगल का देशो के लोग अपना अपना किहाँ के सरकार का खिलाफ आंदोलन कइल शुरु कर दिहले बा. काल्हु यमन का राजधानी साना आ अदन में हजारो लोग राष्ट्रपति अली अब्दुल्लाह सालेह का खिलाफ नारे बाजी करत सड़क पर निकल गइल आ लोग से मिस्र का तरह बगावत शुरु करे के आह्वान कइल. अदन में प्रदर्शनकारियन के सुरक्षा बल से टकराव का बाद गोली चलला के खबर बा जवना से सुरक्षा बल इन्कार कइले बिया. यमन में पिछला तीस साल से सालेह के तानाशाही चलत बा. सालाह कहले बाड़न कि ऊ साल २०१३ का बाद प्रेसिडेंट ना रहीहें आ अपना बेटा के सत्ता हस्तांतरित ना करीहें.\nएही तरह अल्जीरियो में हजारो लोग सरकारी मनाही का बावजूद सड़क पर प्रदर्शन करे निकल गइल. अल्जीरिया के शहर अल्जीरियस में जनता आ पुलिस के बीच झड़प के खबर बा. ओ लोग अपना प्रेसिडेंट अब्दुल अजीज बटफ्लिका के हटावे के नारा लगावत रहे. अल्जीरिया में साल १९९९ से अब्दुल अजीज शासन करत बाड़न.


February 14, 2021 February 24, 2017 by Gaurav Singh\nआज के समय में सबसे ज्यादा अस्थिर जगह पश्चमी एशिया बा| आतंकवाद से ना सिर्फ ओहिजा के आम जनता बल्कि पूरा विश्व तबाह बा| लगभग एक सदी पाहिले यूरोपियन द्वारा स्थापित कईल गईल तथाकथित राष्ट्रन के इस्लामिक स्टेट जवना हिसाब से बर्बाद कर रहल बा उ एगो आश्चर्य के विषय बा| बहुत सारा लोगन के एह बात के अनुभूति हो चुकल बा कि इस्लाम धर्म में हिंसा अन्तर्निहित बा| इस्लामिक स्टेट जईसन समूह के हरकत से एगो अउरी चीज इ साफ़ हो गईल बा कि इराक युद्ध के प्रेरित करे वाला तथाकथित नव रुढ़िवादी विचारधारा वास्तव में हकीकत से काफी दूर रहे|\nचुकी नव रुढ़िवादी विचारधारा के मानना रहे कि उदारवादी राष्ट्र मूल रूप से आधुनिकता के उपज रहे अउरी एकबे अगर सद्दाम हुसैन के तानाशाही ख़त्म हो जाता त इराक के पश्चिमी शैली के लोकतंत्र बने से कोई ना रोक पाई| एकरा उलटे ओही युद्ध से पैदा भईल आई.एस.(इस्लामिक स्टेट) के मंशा आधुनिकता से पाहिले के निरंकुश खलीफाई राज्यशासन के पुनर्स्थापना रहे लेकिन अब बर्बरता से हत्या, दमन, बलात्कार अउरी औरतन के खरीद फ़रोख जईसन घिनौना कृत्य के रास्ता अख्तियार कर लेले बा|\nशुरुआत में आई.एस. एगो इस्लामिक आन्दोलन रहे लेकिन अब के क्रियाकलाप एह बात के बिल्कुल गवाही ना देला| एकर असली जड़ वहाबी संप्रदाय में बा| एकरा बारे में जानल जरूरी बा कि आखिर एकर शुरुआत कईसे भईल आ पश्चिमी एशियाई के ओह में का भूमिका रहल| इ संप्रदाय 18वी शताब्दी में पैदा भईल एगो नया किस्म के इस्लाम के उ रूप ह, जवना के माने वाला लोग सऊदी अरब में बा| इहाँ तक कि यूरोपीय संसद वहाबी संप्रदाय के वैश्विक आतंकवाद के मुख्य श्रोत मान चुकल बा|\nसऊदी अरब में भी एकर दो गो गुट बन चुकल बा| पहिला ग्रुप जवना में ओहिजा के सबसे बड मुफ़्ती भी शामिल बाड़े, ओह लोग के स्टैंड के मुताबिक अतिवादी, चरमपंथ अउरी आतंकवाद जईसन विचारन के इस्लाम में कवनो स्थान नईखे| जबकी दूसरा समूह एह आन्दोलन के कट्टर शिया विरोध, धार्मिकता अउरी इस्लाम के मूल धारणान के हियामत करे के रूप में देखेला अउरी एकर वाहवाही करेला| यूरोप के सड़क प आज काल एह ‘लॉ ऑफ लैंड गो टू हेल’, ‘शरिया फॉर यूरोप’, ‘बुचर दोज़ हू इन्सल्ट इस्लाम’ प्रकार के नारा गूंज रहल बा|\nवहाबी समप्रदाय के इतिहास में इ संप्रदाय कम से कम दू गो अलग अलग रूप में विकसित भईल| हिंसा प दुनो के दृष्टि काफी भिन्न रहल बा| 18वी सदी के दौरान, मुस्लिम शाही ताकतन के साम्राज्य प नियंत्रण हाथ से निकले लागल रहे| इस्लामी दुनिया के कव गो हिस्सा में धार्मिक पुनरुथान्वादी आन्दोलन शुरू हो चुकल रहे| एही समय में पश्चिमी जगत में चर्च के राज्य से अलग करे शुरू हो गईल रहे| धर्मनिरपेक्षता के इ विचार एकदम क्रन्तिकारी रहे| ओहीजे दूसरा तरफ 18वीं सदी के सुधारक लोग के मानना रहे कि अगर मुसलमानन के खोअल ताकत वापस लावे के बा त धार्मिक विश्वास के मौलिक सिधान्तन दने निश्चित रूप से लौटे के पड़ी|\nएकरा पीछे कारन इ रहे कि राजनीती जईसन धंधा में मुसलमानन के समाज के राजनितिक रूप से टुकड़न में बटल एगो बहुत बड धार्मिक लाचारी रहे| चुकी कुरान से ओह लोग के पवित्र मिशन मिलल रहे| एगो न्यायसंगत अर्थव्यवस्था के निर्माण करल जवना में सभे के बराबरी अउरी सम्मान के दर्जा मिलो, समाज के राजनितिक सलामती, शोषित वर्ग अउरी गरीबन के दमन के खिलाफ अग्रसर होखे के मिशन मिल चुकल रहे| एही से समाज सुधारक भौतिकवाद अउरी दुनियावी महत्वाकांक्षान के बजाए इश्वरीय राजनितिक व्यवस्था प जोर देले|\nचुकी मानना इ रहे कि अगर गरीबन के दमन हो रहल बा, कमजोर शोषित बा, आ राज्य के संस्थान भ्रष्ट हो गईल होखे, त मुसलमानन के इ कर्तव्य बा कि उ समाज के वापस रास्ते प लावे खातिर हर मुमकिन कोशिश करें| एह से 18वीं सदी के सुधारक एह बात से सहमत रहले कि अगर मुसलमानन के भुलाइल ताकत अउरी सम्मान वापस पावे के बा त सबसे पाहिले आपन धार्मिक विश्वास के मौलिक सिद्धांतन दने लौटे के परी| एह प्रकार के फंडामेंटलिज्म में कुछ भी आक्रामक जईसन ना रहे बल्कि समाज के एगो नया दिशा देवे के जमीनी कोशिश रहे| एह में जिहाद जईसन शब्द के कवनो स्थान ना रहे|\nएह प्रकार के धार्मिक आन्दोलन में सबसे प्रभावशाली रहन मध्य अरब के विद्वा मुहम्मद इब्न अब्द अल वहाब, जेकर शिक्षा आज भी मुस्लिम सुधाराकन अउरी अतिवादीन के प्रेरणा देवेला| इ खासतौर प लोकप्रिय संतन के पथ के लोकप्रियता अउरी मजारन में मूर्ति पूजक अनुष्ठान आदि से चिंतित रहले| उहाँ के जोर एह बात प ज्यादा रहे कि कुरान अउरी हदीस (परंपरा) के पढ़े के बजाए हर पुरुष आ स्त्री के मुहम्मद अउरी उनकर साथिन के रिवाजी प्रथा (सुन्नत) प ध्यान केन्द्रित करे के चाहीं| इ लोग भी आपन धार्मिक विश्वास के प्राचीनतम शिक्षा दने लौटे चाहत रहन|\nएह सब से स्वाभाविक तौर प जतना भी इमाम रहले नाराज भईले आ स्थानीय शासकान के खतरा नजर आइल| ओह लोग के कहनाम रहे कि लोकप्रिय भक्ति में दखलंदाजी से सामाजिक असंतोष पैदा होई| आखिरकार इब्र अब्द अल वहाब के संरक्षक मिल गईल| इनकर विचार के जे अपनवलस उनकर नाम रहे मुहम्मद इब्द सूद जे नज्द के सरदार रहले| लेकिन बहुत जल्दीए दुनो के बीचे तनाव के स्तिथि पैदा होखे शुरू हो गईल| काहे कि दुनो लोगन के विचार में अंतर आवे लागल रहे| अब्द अल-वहाब, इब्न सौद के राज्य के विस्तार अउरी लूट के खातिर सैनिक अभियानन के विरोध कईले रहले|\nएह बात प जोर दिहले कि व्यक्तिगत लाभ खातिर जिहाद के आवाहन नइखे कईल जा सकत| उहाँ के कहनाम रहे कि एकर अनुमति तबे जब उम्मा (समुदाय) प सैनिक आक्रमण होखे| युद्ध बंदिन के मारे वाला अरब प्रथा, संपत्ति के जानबूझके तबाह करल, औरतन अउरी बच्चन समेत सभी नागरिकन के नरसंहार के भी उ लोग मनाही कईले रहले| ना ही उ लोग कभी एह बात के दावा कईलस कि युद्ध में जान गवांवे वाला शहीद होले जेकरा जन्नत में ऊंचा स्थान मिलेला, काहे कि खुद के तरक्की के अइसन कामना जिहाद (धर्मयुद्ध)के साथ मेल ना खाला|\nवहाबियन के दू गो रूप आकार लेले रहे| एक ओर इब्न सौद तलवार के बल प आपन राजनीतिक हैसियत के बढ़ावे के खातिर वहाबी इस्लाम के लागू करवावे में लागल रहे, ओहिजे इब्न अब्द अल-वहाब एह बात प बल दिहले कि एगो सत्य धार्मिक विश्वास के फैलावे के खातिर शिक्षा, पढ़ाई अउरी बहस ही एकमात्र वैध तरीका बा| इस्लाम के अन्य रुपन के नाकारला के बावजूद इब्न अब्द अल वहाब प्रोपगंडा से खुद परहेज करत रहले| उहाँ के तर्क इहे रहे कि केकरा दिल में का बा इ सिर्फ ईश्वर ही जान सकेला| लेकिन उहाँ के मरला के बाद वहाबियन ने उनकर देवल विचार आ मनाही के तवज्जो ना देलस|\nसूफीवाद के उदार मुस्लिम जगत में लगातार संदिग्ध होत चल गईल| उहाँ के मृत्य के बाद वहाबी पंथ बहुत ज्यादा हिंसक बनल अउरी शासन के आतंक के माध्यम भी हो गईल| इब्न सौद के बेटा अउरी उत्तराधिकारी अब्द अल-अजीज इब्न मुहम्मद प्रोपेगंडा के सहारा लेके विरोधी आबादी के सामूहिक नरसंहार के उचित ठहरइले| अभी के इराक में स्थित शिया लोगन के धार्मिक शहर कर्बला में 19 वीं सदी के शुरुआत में उनकर सेना लड़ाई में हरा के विजयी पवलस, इमाम हुसैन के मकबरे के लूट लेलस, अउरी महिलान आ बच्चन सहित हजारों शिया लोगन के मौत के घाट उतार देले| बाद में, डर अउरी घबड़ाहट के वजह से, पवित्र शहर मक्का के सऊदी सरदार के सामने समर्पण करे के मजबूर होखे के परल|\nइब्न अब्द अल-वहाब के मरला के बाद से वहाबी पंथ के पूरा थ्योरी बदल चुकल रहे| वहाबियन के जवन नकारात्मक ताकत उभरल ओकरा के रौंदे खातिर आ ओह लोग के राजधानी ध्वस्त करे के खातिर तुर्क, मिस्र के गवर्नर मुहम्मद अली पाशा के भेजले रहले| लेकिन अफ़सोस कि वहाबी विचारधारा प्रथम विश्व युद्ध के समय एकबे फिर से राजनीतिक ताकत बनल आ पुनर्जीवित हो गईल| 1915 में अब्द अल अजीज, हिजाज (मौजूदा सऊदी अरब के पश्चिम का इलाका जवना में मक्का अउरी मदीना के शहर आवेला) के जीते खातिर योजना बनईले| एकरा बाद फारस के खाड़ी से लेके पूरब में नज्द तक, अउरी उत्तर में उ जमीन जवन आज सीरिया आ जॉर्डन के लगे बा| लेकिन 1920 के समय उ लोग आपन महत्त्वाकांक्षा में नरमी दिखवलस ताकि ब्रिटेन अउरी संयुक्त राष्ट्र अमेरिका से एगो राष्ट्र राज्य के रूप में राजनयिक सबंध हासिल कईल जा सके|\nलेकिन इखवानन (इखवान के मतलब होला बंधुत्व, लेकिन इ चरमपंथी लोगन के समूह पैदा भईल जवन कि दूसरा टाइप के वहाबी पंथ से निकल के आइल रहे लोग) के ब्रिटेन से सुरक्षा प्राप्त इराक, ट्रांस जॉर्डन अउरी कुवैत प इ कहत हुए हमला जारी रखलस कि जिहाद के कवनो सीमा तय नइखे कईल जा सकत| हर तरह की आधुनिकता के अलविदा करत, इखवान, अब्द अल-अजीज पर भी हमला कईलस, जे टेलिफोन, कार, टेलिग्राफ, संगीत अउरी धूम्रपान के स्वीकृति देले रहले| यानी कि हर उ चीज जवना मुहम्मद के वक्त में मौजूद ना रहे| इ सब तब तक जारी रहल जब तक कि 1930 में अब्द अल-अजीज आपन ताकत से इखवानन विद्रोह के कुचल ना देलस|\nइखवान के पराजय के बाद सऊदी के आधिकारिक वहाबी पंथ, चरमपंथी जिहाद के त्याग देलस अउरी धार्मिक रुढ़िवादी आन्दोलन बन गईल| ठीक ओइसने जइसन कि इब्न अल-वहाब के दौर के वास्तविक रहे| एकरा बाद सऊदी सत्ता अउरी चरमपंथी वहाबियन के बीच हमेशा खीच तान रहल आ तनाव रहल| इखवान के जवना सपना रहे उ पराजय के बाद भी खत्म ना भईल रहे| लेकिन 1970 में एकबे फिर से जमीन वापस मिल गईल जब सऊदी राज्य एह क्षेत्र में पश्चिमी विदेश नीति के केंद्र बन गईल|\nवाशिंगटन, नासिरवाद (मिस्र के दूसरे राष्ट्रपति, गमाल अब्देल नासिर के अरब उन्मुख समाजवादी विचारधारा) अउरी सोवियत के प्रभाव के खिलाफ सऊदी लोगन के विरोध के स्वागत कईलस| शिया चरमपंथ से निपटे खातिर प्पोरा मुस्लिम दुनिया के वहाबिकरण करे के आवाहन कईल गईल| 1973 के प्रतिबन्ध से पैदा भईल तेल के आसमानी छुअत दाम से अरब के पेट्रोल उत्पादक, इजराइल के सैन्य सहायता के विरोध में अमेरिका के तेल देवे से मना कर दिहलस| सऊदी के अपना किस्म के इस्लाम के निर्यात करे के खातिर जरूरत से ज्यादा पेट्रोडॉलर मिल गईल|\nपुरान धार्मिक विश्वास के फैलावे वाला सैन्य जिहास अब सांस्कृतिक आक्रमण के रूप लेलस| सऊदी में स्तिथ मुस्लिम वर्ल्ड लीग आपन प्रचार प्रसार शुरू कर दिहलस| एकरा खैर मुस्लिम इलाका में दफ्तर खोले से लेके धार्मिक मंत्रालय तक खोलल गईल| कुरान के वहाबी अनुवाद भईल, खूब लेख लिखाईल आ छपवावल गईल| एकर प्रचार प्रसार विदेशी देशन में भी खुबी भईल| अपना शैली में मस्जिद के निर्माण भईल| मदरसा के स्थापना भईल अउरी गरीबन के मुफ्त शिक्षा देवे के सहारे वहाबी पाठ्यक्रम के माध्यम से आपन विचार के दुरुस्त करे प्रयास भईल|\nएह मिशन के सफल करे के खातिर सऊदी दरियादिली देखावे के भी खूब कोशिश भईल| गरीब देशन के कईसे अपना पक्ष में करे के बा आ आमिर देशन के कईसे करे के बा सबके अलग अलग प्लान रहे| मुस्लमानन के पूरा पीढ़ी इस्लाम के रूप में बड़ा भईल| जेकरा के दोसर धर्मंन के नकारात्मक पहलु ही ओकर समझ बनल आ आपन धार्मिक विश्वास के बारे में असहिष्णु कट्टर समझदारी इंजेक्ट कईल गईल| इ उ समय रहे जब अगर उग्रवादी ना भी होखे त इ नजरिया अतिवादी पैदा कर दिही|\nअब ओसामा बिन लादेन जईसन सूडो चिंतक कुरान के अत्यधिक अपरंपरागत मायने निकाले खातिर स्वतंत्र होखे लागल रहन| अतिवादन के प्रसार के रोके खातिर, सऊदी लोग 1980 के दौरान किंगडम के आंतरिक समस्यान से अपना युवान के ध्यान हटावे के खातिर वैश्विक इस्लामी भातृत्व (पान इस्लामी) के भावनान के प्रेरित करे के कोशिश कईले लेकिन वहाबी उलेमा एकरा के ना मनलस| दोसरा शब्द में कही त समय अब फिर एक बे घुलटीया मार चुकल रहे|\nइस्लामवादी जहवाँ मिश्र जईसन देशन में निरंकुश शासन अउरी भ्रष्टाचार से लड़त रहे ओहिजे सऊदी के इस्लामवादी दुनियाभर के मुसलमानन के तिरस्कार अउरी उत्पीड़न प ध्यान केन्द्रित करत रहे| टेलीविजन के सहारे फलिस्तान अउरी लेबनान में मुसलमानन के दुर्दशा के तस्वीर सऊदी के घरन में पहुचत रहे| सरकार भी युवान के प्रोत्साहित कईलस कि सोवियत के खिलाफ अफगानी जिहाद खातिर अरब जगत में लगातार भर्ती में शामिल होखे| अफगानिस्तान जाए खातिर तईयार भईल सऊदी पुरूषन के ईगो सर्वे से एगो बड़ा अजीब परिणाम सामने आइल कि ज्यादातर लोग पश्चिमी जगत के खिलाफ घृणा के कारण ना बल्कि अपना मुस्लिम भाई-बहनन के मदद के भावना से प्रेरित रहे|\nविश्व-इस्लामवादी अवधारणा भी बिन लादेन के प्रचार के मुख्य बिंदु रहे अउरी 9/11 के घटना में शामिल सऊदियन के शहीदी वीडियो में दिखावल गईल कि उ वहाबी विचारधारा से कम अउरी मुख्य रूप से उम्मा के दर्द अउरी अपमान से ज्यादा प्रभावित रहे| आईएस आधुनिक सऊदी अरब के आधिकारिक वहाबी पंथ के खिलाफ विद्रोह के दर्शावत बा| ओह लोगन के तलवार, ढकल चेहरा अउरी गला काटे के तौर तरीका सब शुरूआती दौर जईसन ही बा|\nआज आई.एस. आपन पूरा काम आधुनिकता से कर रहल बा लेकिन मकसद आज भी अतीत वाला ही बा| एह लोग द्वारा कईल लूटपाट, बैंकन से सोना चुरावल, अगवा कईल, अपना अधीन आ गईल इलाकन के तेल निकाल के बेचल अउरी जबरन वसूली एह लोग के दुनिया का सबसे अमीर जिहादी संगठन बना देले बा| आईएस के हिंसा में कुछ भी बेतरतीब नइखे| मृत्यदंड देवे वाला वीडियो सावधानी अउरी रणनीतिक जरूरत के मुताबिक बनावल जाला जवना से आतंक पैदा हो सके, असहमित के हिम्मत न हो पावे अउरी एगो बड़ आबादी में अराजकता पैदा कईल जा सके| जवना प्रकार के बड पैमाना प हत्या हो रहल बा आज कवनो नया पैटर्न पर नइखे बल्कि इ पहिले भी हो चुकल बा|\nफ्रांसीसी क्रांति के दौरान, जवना से यूरोप में पहिले धर्मनिर्पेक्ष राज्य के उदय भईल, जैकोबवादि लोग सार्वजनिक तौर पर करीब सत्रह हजार पुरूषन, महिलान अउरी बच्चन के सर कलम कईले रहे| प्रथम विश्व युद्ध में, युवा तुर्क लोग करीब 10 लाख से ज्यादा अरमेनियाई लोगन के, जवना में महिला, बच्चा अउरी बूढ़ लोग भी शामिल रहे, ओह सब लोग के एगो शुद्ध तुर्क राष्ट्र बनावे खातिर नरसंहार कईले रहे| ठीक ओही तरह, आईएस एगो शुद्ध, सीमित अउरी साफ तौर प परिभाषित उद्देश्यन के पावे के खातिर हिंसा के इस्तेमाल कर पूरा विश्व के अशांति के चूल्हा में झोक रहल बा जवन कि पूरा विश्व खातिर एगो दुर्भाग्य के विषय बा|\nनोट :- एह में प्रस्तुत तथ्य ब्रिटिश के जानी मानी लेखिका केरेन आर्मस्ट्रोंग के आर्टिकल अउरी पाकिस्तानी मूल के लेखक तारेक फतह की किताब ‘चेजिंग द मिराज’ से लेवल गईल बा|


गणतंत्र दिवस 2015 के पहिले के साँझ दिहल राष्ट्रपति के संबोधन भोजपुरी में – Anjoria\nJan 26, 2015 गणतंत्र दिवस, भोजपुरी अनुवाद, राष्ट्रपति के संबोधन\nगणतंत्र दिवस 2015 के पहिले के साँझ दिहल राष्ट्रपति के संबोधन\n66वां गणतंत्र दिवस के पहिले के साँझ हम रउरा सभे के एह दिन के बधाई देत बानी, खास क के हमनी के सेना, अर्धसेना, अउर भितरी सुरक्षा में लागल अपना जवानन के.\n26 जनवरी के दिन हमनी के देश का यादगार में एगो स्थायी जगहा राखेला काहें कि इहे दिन रहल जहिया आधुनिक भारत के जनम भइल रहे. महात्मा गाँधी के नैतिक आ राजनैतिक अगुअई में राष्ट्रीय कांग्रेस साल 1929 में अंगरेजन से पूरा आजादी के मांग करे वाला ‘पूर्ण स्वराज’ के संकल्प पारित कइले रहुवे. 26 जनवरी, 1930 का दिने गाँधी जी पूरा देश में आजादी के दिन का रूप में मनावे वाला समारोहन के आयोजन करवले रहन. ओही दिन से, देश तब हर साल एह दिन के आजादी के किरिया लेत आइल रहे जबले देश के पूरा आजादी मिल ना गइल.\nठीक बीस बरीस बाद साल 1950 में हमनी के अपना देश के आधुनिकता के एलान करे वाला संविधान के अंगीकार कइले रहीं. ई एगो विडम्बना रहल कि ओकरा दू बरीस पहिले गाँधी जी शहीद हो गइल रहीं बाकिर आधुनिक दुनिया का सोझा भारत के आदर्श बनावे वाला संविधान के ढाँचा उनहीं के विचार पर रचाइल रहे. एकर मूल चार गो सिद्धान्तन पर बा; लोकतंत्र, मजहब के आजादी, मरद मेहरारू के बरोबरी, आ गरीबी के जाल में फँसल लोग के बाहर निकालल. एह मूल बातन के संवैधानिक दायित्व बना दिहल गइल. देश के शासकन ला गाँधी जी के मंत्र सरल बाकिर ताकतवर रहे – जब कबो मन में शंका होखो तब ओह गरीब आ सबले कमजोर के चेहरा याद करीं जेकरा के रउरा देखले होंखी आ फेर अपना से पूछीं कि का एहसे ओह आदमी के भूख आ पीड़ा से कवनो राहत मिल पाई. समावेशी विकास का जरिए गरीबी मेटावे के हमनी के संकल्प ओही दिशाईं एगो डेग होखे के चाहीं.\nपिछला बरीस कई तरह से खास रहल. खास कर एह ला कि तीस बरीस बाद जनता स्थाई सरकार ला एगो अकेला गोल के पूरा बहुमत देत सत्ता में ले आवे ला वोट दिहलसि. आ एह जरिए देश के शासन के गठबन्हन राजनीति के मजबूरियन से आजाद क दिहलसि एह चुनाव के फैसला से चुनल सरकार के नीति बनावे आ ओह नीतियन के लागू करवावे खातिर कानून बना के जनता के दिहल आपन डचन पुरावे के जनादेश मिलल बा. वोटर आपन काम क दिहलें, अब ई चुनल लोग के दायित्व बा कि एह भरोसा के सम्मान करसु. ई वोट एगो साफ, कुशल, कारगर, लैंगिक समानता वाला, पारदर्शी, जवाबदेह आ नागरिकन ला सहज शासन खाति रहुवे.\nकाम करे वाली विधायिका का बिना शासन संभव नइखे. विधायिका जनता के मनसा देखावेले. ई एगो अइसन मंच ह जहाँ तरीका से बातचीत-बहस करत प्रगतिशील कानून बना के जनता के मनसा पुरावे वाला तंत्र रचावल चाहीं. एहला भागीदारन का बीच मतभेद मेटावेे आ बने वाला कानूनन पर समहर के सहमति बनावे के जरूरत होला. बिना चरचा करवले कानून बनवला से संसद के कानून बनावे वाली भूमिका के धक्का चहुँपेला. एहसे जनता के विश्वास टूटेला. ई ना त लोकतंत्र ला नीक होला आ ना ही एह कानूनन से जुड़ल नीतियन ला.\nपंडित जवाहरलाल नेहरू, सरदार पटेल, सुभाष चंद्र बोस, भगत सिंह, रवीन्द्र नाथ टैगोर, सुब्रह्मण्यम भारती आ अइसने अनेके लोग के बेवसाय आ नजरिया भलही अलग-अलग रहुवे बाकिर ऊ सभे देशभक्तिए के भाषा बोलल. हमनी का अपना आजादी ला राष्ट्रीयता के महान योद्धन के करजदार बानी जाँ. हम ओह भुलाईल बिसरावल बहादुर लोगो के प्रणाम करत बानी जे लोग भारत माता के आजादी ला आपन कुर्बानी दे दिहल. बाकिर हमरा दुख होला जब मेहरारूवेन के हिफाजत के बात होला तब ओकर आपने जामल भारत माता के सम्मान ना करे. बलात्कार, हत्या, सड़कन पर छेड़छाड़, अपहरण, आ दहेज हत्या जइसन अत्याचार मेहरारूवन के मन में अपना घरो में डर पैदा क दिहले बा. रवीन्द्र नाथ टैगोर मेहरारूवन के ना सिरिफ घरे के जोति मानत रहलें, ऊ त एह लोग के खुद आत्मा के प्रकाश मानत रहले. महतारी-बाप, शिक्षक आ नेता का रूप में हमनी से कहाँ कवन चूक हो गइल जे हमहन के जामल सभ्य व्यवहार आ मेहरारूवन ला सम्मान भुला दिहलें. हमनी का बहुते कानून बनवले बानी जा, बाकिर जइसन कि एक बेर बेंजामिल फ्रैंकलिन कहले रहीं, ‘न्याय के मकसद तबले पूरा ना होखी जबले उहो लोग ओतने तकलीफ महसूस करी जइसन तकलीफ भुगते वाला महसूस करेलें.” हरेक भारतीय के किरिया लेबे के चाहीं कि हर तरह के अनेत से मेहरारूवन के रक्षा करीहें. उहे देश दुनिया के ताकत बन सकेला जवन अपना मेहरारूवन के इज्जत देला आ ओहनी के बेंवतगर बनावेला.\nभारत के संविधान लोकतंत्र के पवित्र किताब ह. ई अइसन भारत के सामाजिक-आर्थिक बदलाव के राह देखावेवाला ह जवन पुरनका जमाना से बहुलता के इज्जत देत आइल बा, सहनशीलता के पक्ष लिहले बा आ अलग अलग समुदायन का बीचे सद्भाव के बढ़ावा दिहले बा. बाकिर एह मूल्यन के हिफाजत बहुते सावधानी से आ मुस्तैदी से कइला के जरूरत बा. लोकतंत्र में समाईल आजादी कबो-कबो पागलपना वाला प्रतिस्पर्धा का रूप में अइसन तकलीफदेह हालात बना देला जवन हमनी के परंपरागत सुभाव से उलटा होला. बोली के हिंसा चोट चहुँपावेले आ लोगन के दिल घवाहिल क देले. गाँधी जी कहले रहीं कि मजहब एकता के ताकत होले, हमनी का एकरा के टकराव के जरिया ना बना सकीं.\nभारत के सौम्य शक्ति का बारे में बहुते कुछ कहल जाला बाकिर एह तरह के वैश्विक माहौल में, जहाँ बहुते दे मजहबी हिंसा के दलदल में धँसत जात बाड़े, भारत के सौम्य शक्ति के सबले मजगर नमूना मजहब आ राज-व्यवस्था का बीच नाता के हमनी के परिभाषा में लउकेला. हमनी का हमेशा मजहबी बरोबरी पर आपन भरोसा जतवले बानी जा जहाँ कानून का सोझा हर मजहब बरोबर होला आ हर संस्कृति एक दुसरा से मिल के एगो सहीदिशा में चलेवाला गतिशीलता रचेले. भारत के प्रज्ञा हमहन के सिखावेले – एकता ताकत ह, प्रभुता कमजोरी.\nअलग अलग देशन का बीच के टकराव सीमा के खूनी हद में बदल दिहले बावे आ आतंकवाद के बुराई के उद्योग बना दिहले बा. फसाद आ हिंसा हमनी के सीमा से घुसपैठ करत बा. शांति, अहिंसा आ निमना पड़ोसी वाला भावना हमनी के विदेश नीति के बुनियादी तत्व होखे के चाहीं बाकिर हमनी का अइसन दुश्मनन से गाफिल रहे के जोखिम ना उठा सकीं जा जे समृद्ध आ समतावाला भारत का ओर हमनी के बढ़े का राह में बाधा चहुँपावे ला कवनो हद ले जा सकेला. हमनी में अपना जनता के खिलाफ लड़ेवाला एह सूत्रधारन के हरावे के ताकत, भरोसा आ जिद्द मौजूद बा. सिवान पर युद्ध विराम के बार बार लँघला आ फसादी हमलन के जवाब कारगर कूटनीति आ भेदल ना जा सकेवाला सुरक्षा प्रणाली से देबे के चाहीं. दुनिया के फसाद के एह सराप से लड़े में भारत के साथ देबे के चाहीं.\nआर्थिक बढ़न्ती लोकतंत्र के इम्तिहान होले. साल 2015 उमीदन के साल हवे. आर्थिक संकेतक बहुते आशा देबे लायक बाड़ी सँ. बाहरी सेक्टर के मजबूती, राजकोष के मजगर बनावे का दिशाईं बढ़्ती, दाम में कमी, विनिर्माण का क्षेत्र में सुधार के शुरुआती संकेत आ पिछला साल खेती के उपज में कीर्तिमान हमहन के अर्थव्यवस्था खातिर नीमन संकेत देत बाड़ी सँ. साल 2014-15 के पहिला दुनू तिमाही में5फीसदी से अधिका के विकास दर, 7-8 फीसदी विकास दर का दिशा में शुरुआती बदलाव देखावत बा.\nकवनो समाज के सफलता ओकरा मूल्यन, संस्थानन आ शासन के स्तंभन के बनल रहला आ बेंवतगर होखल दुनू से नापल जाला. हमहन के राष्ट्रीय गाथा के एकरा अतीत के सिद्धांतन आ आधुनिक उपलब्धियन से आकार मिलल बा आ आजु ई अपना बेंवत के जगा के भविष्य बनावे ला तत्पर हो गइल बा.\nहमहन के राष्ट्रीय महत्वाकांक्षा बा भारत के जनता के जीवन स्तर तेजी से उठावल आ ज्ञान, देशभक्ति, करुणा, ईमानदारी आ कर्तव्यबोध माने वाला पीढ़ी तइयार कइल. थाॅमस जैफरसन कहले रहन, ‘सगरी जनता के शिक्षित आ सूचना संपन्न बनाईं. … ऊहे लोग हमनी के आजादी के रक्षा करे के भरोसा दे सकीहें.’ हमनी के अपना शैक्षिक संस्थानन में सबले बेहतर गुणवत्ता बनावे ला काम करे के चाहीं जेहसे कि आगे चल के 21वीं सदी के ज्ञान क्षेत्र के अगुअन में आपन जगहा बना सकीं जा. हम खास क के ई कहल चाहब कि किताब आ पढ़े के संस्कृति पर बेसी जोर दीहिं जा जे ज्ञान के कक्षा से बाहर आगा ले ले जाव आ कल्पनाशीलता के तात्कालिकता आ उपयोगितावाद के दबाव से आजाद करे. हमनी के आपस में एक दोसरा से जुड़ल अनगिनत विचारधारन से बनल सिरजनगर देश बने के चाहीं. हमहन के नवहियन के अइसन ब्रह्मांड के, प्रौद्योगिकी आ संचार में पारंगत होखे का दिशाईं अगुआ बने के चाहीं जहाँ आकाश बेसिवान वाला पुस्तकालय बन गइल बा आ रउरा हथेली में मौजूद कंप्यूटर में महत्वभरल मौका रउरा के तिकवत बा. 21वीं सदी भारत के मुट्ठी में बा.\nअगर हमनी का अपना नुकसानदेह आदत आ सामाजिक बुराईयन से अपना के लगाता साफ करे के अपना बेंवत के इस्तेमाल ना करब त भावी हमनी का सोझा होखला का बावजूद हमनी के पकड़ से बाहर हो जाई. पिछलका सदी में, एहमें से अनेके आदत आ बुराई खतम हो चुकल बाड़ी सँ, कुछ बेअसर हो गइल बाड़ी सँ बाकिर बहुते अबहियों मौजूद बाड़ी सँ. हमनी का एह साल दक्खिन अफ्रीका से महात्मा गाँधी के वापसी के सदी मनावत बानी जा. हमनी का गाँधी जी से सीखल कबो ना छोड़ब. साल 1915 में उहाँ के जवन पहिला काम कइले रहीं ऊ रहल आपन आँख खुलल राखल बाकिर आपन मुँह बन्द राखल. एह सीख के अपनावल नीमन रही. जब हम साल 1915 के बाद करत बानी, जवन कि सहिए बा, त हमनी के साल 1901 में, जब गाँधी जी अपना पहिला छुट्टी में घरे आइल रहीं, कइल गाँधी जी के एगो काम पर नजर डाले के चाहीं. ओह साल कांग्रेस के अधिवेशन कलकत्ता में बोलावल रहुवे जवन ओह घरी ब्रिटिश भारत के राजधानी रहुवे. गाँधी जी एगो बइठक खातिर रिपोन काॅलेज गइल रहीं. ओहिजा देखनी कि बइठक में आइल लोग सगरी जगहा गंदा क दिहले बा. ई देख के दुखी गाँधी जी सफाईवाला के आवे के इंतजार ना करत खुदे झाड़ू उठवनी आ ओह जगहा के साफ क दिहनी. साल 1901 में उहाँ के देखावल राह पर केहू ना चलल. आई, 114 बरीस बाद हमनी का ओह राह पर चले के शुरुआत करीं आ एगो महान पिता के लायक बच्चा बन जाईं जा.\nभाषण हिन्दी में सुनीं.\n(गणतंत्र दिवस के पहिले का साँझ देशवासियन के दिहल राष्ट्रपति प्रणव मुखर्जी के संबोधन के भोजपुरी अनुवाद. कवनो भूल-चूक ला अगताहे माफी मँगला का साथ. भोजपुरी के संवैधानिक मान्यता दिआवे खातिर लागल लोग के हर मौका पर अइसन कुछ कइला के जरूरत बा जवना से भोजपुरी के बेंवत के पता लाग सके. )\nOne thought on “गणतंत्र दिवस 2015 के पहिले के साँझ दिहल राष्ट्रपति के संबोधन भोजपुरी में”\nबहोत खुसी लागल भोजपुरी में साहित्य न्यूज़ पढ़के मिळत बा ..आपने के बहोत बधाई बा ..आगे भी लागल रही ..हमारो छोट प्रयाश बा भोजपुरी के छबि सुधारे के ..कृपया like करें ..https://www.facebook.com/pages/Hamar-Birgunj-अपन-बिरगंज/1570479806529469\nLeaveaReply to mithilesh chaurasiya\tCancel reply


इमोजी - विकिपीडिया\nनोटो प्रोजेक्ट द्वारा बनावल एगो इमोजी\nइमोजी (Emoji) इलेक्ट्रानिक सनेसा सभ में भा वेब पेज पर इस्तेमाल होखे वाला आइडियोग्राम भा स्माइली होलें। वर्तमान में इंटरनेट आ मोबाइल सनेसा में अक्सर इनहन के इस्तमाल देखे के मिले ला जहाँ बात के शब्द आ अक्षर में ना लिख के ओकरे जगह एह छोट-छोट चित्र सभ के इस्तेमाल कइल जाला। इमोजी शब्द मूल रूप से जापानी शब्द हवे आ इमोटीकॉन्स से अलग होलें काहें कि ई वास्तव में चित्र होखे लें न कि टाइपोग्राफिक अक्षर सभ से बनावल चित्र नियर चीज। इमोजी सभ कई प्रकार के होखे लें, जइसे सभसे कॉमन रूप अलग अलग भाव आ भावना देखावे वाला चेहरा सभ जिनहन के स्माइली कहल जाला। स्माइली के अलावा रोजमर्रा के चीज, जानवर, जानवरन के चेहरा, पेड़, फल, मौसम संबधी चीन्हा इत्यादि भी इमोजी के हिस्सा होलें।\nजापानी भाषा मेंe(絵?, "चित्र") + moji (文字?, "अक्षर/वर्ण") होला आ एकर मतलब होखी चित्र के रूप में लिखल अक्षर। ई कुछ कुछ अंगरेजी के पिक्टोग्राम से मिले ला; हालाँकि, अंगरेजी के शब्द इमोशन (भावना) से समानता बिसुद्ध रूप से संजोग से बा। इमोजी खातिर आइएसओ 15924 स्क्रिप्ट कोड Zsye हवे।\n↑ Taggart, Caroline (नवंबर 5, 2015). "New Words for Old: Recycling Our Language for the Modern World". Michael O'Mara Books. पहुँचतिथी अक्टूबर 25, 2017 – वाया Google Books. Hard on the heels of the emoticon comes the Japanese-born emoji, alsoaDIGITAL icon used to express emotion, but more sophisticated in terms of imagery than those that are created by pressingacolon followed byaparenthesis. Emoji is made up of the Japanese for picture (e) and character (moji), so its resemblance to emotion and emoticon isaparticularly happy coincidence.\n"https://bh.wikipedia.org/w/index.php?title=इमोजी&oldid=683483" से लिहल गइल\nएह पन्ना पर आखिरी बेर संपादन3फरवरी 2021 के 10:46 बजे भइल रहल।


धोआवा गाँव, सनहौला, भागलपुर\nⓘ धोआवा गाँव, सनहौला, भागलपुर ..\nⓘ धोआवा गाँव, सनहौला (भागलपुर)\nWikipedia: धोआवा गाँव, सनहौला (भागलपुर)\nसनहल, भगलपर, धआव, धआवगवसनहलभगलपर, धोआवा गाँव, सनहौला (भागलपुर), भागलपुर जिला के गाँव. धोआवा गाँव, सनहौला (भागलपुर),\nभगलपर भागलपुर जिला के गाँव. धोआवा गाँव, सनहौला (भागलपुर) धआवगवसनहलभगलपर धआव धोआवा गाँव, सनहौला (भागलपुर) सनहल\nधोआवा गाँव, सनहौला, भागलपुर. भागलपुर जिला के.\nधोआवा गाँव, सनहौला भागलपुर. न र द श क: 25 09 N 87 01 E 25.15 N 87.02 E 25.15 87.02 भगव नप र सनह ल भ गलप र ब ह र स थ त एक ग व ह न र द श क: 25. भागलपुर जिला के गाँव मनिहारी गाँव, सुलतानगंज. Возможно, вы имели в виду:. सोनुडीह गाँव, गौराडीह, भागलपुर, ममलखा गाँव, सबौर, धोआवा गाँव, सनहौला, कोला खुर्द गाँव, जगदीशपुर, सोनहौली गाँव. सोनुडीह गाँव, गौराडीह, भागलपुर, ममलखा गाँव, सबौर, धोआवा गाँव, सनहौला, कोला खुर्द गाँव, जगदीशपुर, सोनहौली गाँव. Следующая Войти Настройки Конфиденциальность.


June 15, 2021 – Hum Bhojpuria\nHum BhojpuriaJune 15, 20211min4750\nHum BhojpuriaJune 15, 20211min4220\nआचार्य महेन्द्र शास्त्री संपादित पहिलका भोजपुरी पत्रिका ‘भोजपुरी‘ के याद दियावत बा ई अंक\nकोरोना के त्रासद काल में अपनहीं कोरोना से जुझार करके उबरते रउरा ‘ भोजपुरी जंक्शन ‘ के 01 मई से 15 मई वाला अंक निकालिये देहनी। ई रउरा संकल्प आ निष्ठा के परिचय देत बा। ई अंक देख के आचार्य महेन्द्र शास्त्री के द्वारा संपादित पहिलुका भोजपुरी पत्रिका- ‘भोजपुरी’ सोझा खाड़ हो गइल। शास्त्री जी का जब रचना पर्याप्त संख्या में ना मिलल, त उहाँ का कई गो सामग्री छद्म नाम से खुदही लिख के डार देले रहीं।\nपत्रिका के नीति के अनुसार चले खातिर रउरा एह अंक में संपादकीय के अलावे अउर कई गो आलेख लिखे के पड़ल बा। पत्रिका के पत्रकारिता मानदंड पर खरा राखे खातिर ई जरूरी होला आ ओह जरूरत के संपादक पूरा करे के चाहेला। भोजपुरी में कथा कहानी से ईत्तर विषय पर लिखनिहारन के कमी बा। ओह कमी के रउरा जइसन संपादक अपना बल पर पूरा करे के चाहेला, जवन रउरा एह अंक में करके पत्रिका के स्तरीयता बरकरार रखले बानी।\nहर बेर के अइसन अबकियो बेर के संपादकीय जरत विषय पर बा। कोरोना से मानसिक, शारीरिक, आर्थिक व्यवस्था कतना भयावह रूप लेत जा रहल बा आ ओकर भविष्य में आगे तक दुष्प्रभाव देखाई पड़ी, चिंता सोभाविक बा। जवना प्रकार के ठगी, कालाबाजारी आ आर्थिक शोषण कोरोना के नाम पर चल रहल बा, ओह पर तीख नजर संपादक के बा। करुणा आ संवेदनाविहिन मनई के मनई ना कहल जा सके।\n‘ सुनीं सभे ‘ स्तम्भ में प्रधान संपादक सिन्हा जी बड़ा मौजूं विषय उठवले बानी। कुछ दिन पहिले छत्तीसगढ़ में उग्रवादी संगठन द्वारा घात लगा के सी आर पी एफ जवान लोग के हत्या पर उहाँ के आक्रोश सोभाविक बा। एह पर उहाँ के सही कहले बानी कि राजनीतिक हित साधेवाला दलन के बढ़ावा में पनपल एह हिंसा विश्वासी संगठनन के खातमा होखहीं के चाहीं।\nआवरण कथा में बाबू कुँवर सिंह के वीरता आ शौर्य के आखयान करत तीनों आलेख बढ़िया बा। अबकी धर्मन बाई वाला प्रसंग के ले के आलेख नीक लागल। ई चर्चा में कम आवेला। कई अंकन से दिवंगत भोजपुरी सेवी वाला स्तम्भ लंबित रहल ह, ओह के बढ़ावे के काम बढ़िया भइल बा। भोजपुरी गौरव स्तम्भ में साहित्यकार राहुल सांकृत्यायन, महेन्दर मिसिर अउर शहनाई के पर्याय विस्मिल्लाह खान पर आलेख दे के बढ़िया स्मृति तर्पण कइले बानी।\nराउर प्रसिद्ध कहानी ‘ नेहिया के तेल ‘ पर ज्योत्स्ना प्रसाद के आलेख विमर्शपूर्ण बा। ई कहानी नाट्य रूपांतरित हो के मंचित भइल बा। हर बेर के तरह सिनेमा से जुड़ल राउर आलेख जे मनोज बाजपेयी पर केन्द्रित बा, पठनीय बा। हम विशेष रूप से ‘ राउर पाती ‘ स्तम्भ के बात करे के चाहत बानी। पाती पर तीन पृष्ठ खरच करे के पड़ल बा, ई साबित करत बा कि पत्रिका के पाठकीयता आ स्वीकार्यता बढ़ल बा।\nपत्रिका असहीं आपन पहिचान कायम कइले रहे, सुभे हो सुभे।\nइतिहास आ वर्तमान सब पर नजर बा भोजपुरी जंक्शन के\nभोजपुरी जंक्शन जवन काम कर रहल बा, ओकर जेतने बड़ाई कइल जाव कम बा। भोजपुरी में गीत, कविता, कहानी ढेर भइल। अब जरुरत बा कि भोजपुरी में समाज के हर पक्ष चाहे उ शिक्षा होखे, राजनीति होखे भा ज्ञान-विज्ञान …. ओह पर स्तरीय लेख आ चिंतन विचार सबके मिले। ई पत्रिका एह कमी के पूरा करे में बहुत बड़ काम कर रहल बा। आपन थाती के सँजोअल जेतना जरुरी बा ओतने जरुरी बा कुछ नया रचल आ सभे तक पहुँचावल, एहू काम में ई पत्रिका बाजी मार रहल बा। इतिहास त बतावते बा, संगे-संगे वर्तमान पर भी नजर रखले बा आ ओके दर्ज कर रहल बा। सबसे बड़ बात कि भोजपुरी साहित्य के महान हस्ताक्षर लोग से भी लगातार परिचय करा रहल बा। अब तक के आपन सफर में ई पत्रिका हर विषय पर भोजपुरी में लेख उपलब्ध करइले बा। भावुक जी निश्चित तौर पर प्रशंसा आ बधाई के हक़दार बानी। एह आशा के साथ कि ई सफर जारी रही आ भोजपुरी में एगो मील के पत्थर साबित होई भावुक जी के बहुत बहुत शुभकामना।\nडॉ. अन्विति सिंह, रिसर्च एसोसिएट, दिल्ली\nबाजारु भोजपुरी के खिलाफ अभियान बा भोजपुरी जंक्शन\nभोजपुरी जंक्शन के नवका अंक पढल शुरू कर देले बानीं।\nआपकs संपादकीय गागर में सागर के चरितार्थ करत बाटे। वीरवर कुंवर सिंह पर लेख ज्ञानवर्धक आउर प्रेरक लागल। धर्मन बाई आउर कुंवर सिंह जी के प्रेमकथा भी मर्मस्पर्शी बन पडल बाटे।\nहं, ख्यातिलब्ध कथाकार कृष्ण कुमार जी का लेख में बाबू कुंवर सिंह के जनम क साल अनजाने में गलत छपि गइल बा। अइसने गलती महेन्दर मिसिर जी का मशहूर गीत ‘ अंगुरी में डंसले बिया…’ में भी खटकत बाटे काहें कि पहिलका आउर दोसरका अंतरा में क्रमशः ‘ विषहरिया ‘ आ ‘ सेजरिया ‘ का जगहा गलत शब्दन के रख दिहल गइल बा …\nभावुक जी का बारे में बेसी ना कहि के, हम एतने कहब कि उहां क जवने काम करेलीं, ओकरा के निखारे खातिर ओह में जीव-जान झोंकि देलीं!\nअइसन भोजपुरी साधक आ कर्मजोगी के भगवान दीर्घायु आउर सेहतमंद राखस ताकि बाजारु भोजपुरी के खिलाफ ऊ पूरा दम-खम का साथे लड़ के विजयी हो सकसु।\nभोजपुरी समाज खातिर मील के पत्थर साबित होई\nभोजपुरी जंक्शन के 1-15 मई वाला अंक पढ़ि के ए बात के खुशी भइल कि ए जंक्शन में खाली भोजपुरी साहित्यकारे ना बलुक भोजपुरी माटी में पैदा होखे वाला हर क्षेत्र के महापुरुषन प ध्यान दिहल जाता, जवन पत्रिका के कवर देखते बुझा जाता। सम्पादकीय में कोरोना के कहर आ असर पे चर्चा करत दृढ़ संकल्प के साथ समाज के विश्वास दियावल गइल बा —जंग जीते के बा कोरोना से, एही संकल्प के गोहरावे के बा।\nमाओवादी नक्सलियन के अमानवीय, संवेदनाहीन आ क्रूर कृत्यन के सजीव चित्रण करत दू गो लेख बाटे जवना से सरकार के सामने सवाल खड़ा भइल बा कि का सरकार के सेना नक्सलियन से कमजोर बा, ओके समूल नष्ट काहे नइखे क पावत।\nवीरवर बाबू कुँवर सिंह पे तीन गो लेख बा जवना के पढ़ि के रोआ-रोआ फड़फड़ा जाता। श्री कृष्ण कुमार जी के लेख में उनके जन्म तिथि 23 अप्रैल 1977 लिखल बा जवन टाइप के गलती बुझाता काहें कि हमरे जानकारी से उनके जन्म तिथि 13 नवम्बर 1777 हवे। एगो हमार सुझाव बा कि 1857 में क्रांति के विगुल बजावे वाला भोजपुरी माटी के शहीद मंगल पांडे रहते उनहूं प दू चार शब्द लिखा सकेला।\nभोजपुरी के दिवंगत सत्तर साहित्यकारन के बाद सात गो आउर साहित्यकारन के संक्षिप्त परिचय अगली पीढ़ी बदे प्रेरणा स्रोत के काम कर रहल बा। एही क्रम में हमार निहोरा बा कि बलिया के दिवंगत करुण रस भोजपुरी गीतकार स्व०राधा मोहन धीरज के नाम जोड़ लिहल जाव।\nमहेन्दर मिसिर, राहुल सांकृत्यायन, बिसमिल्ला खां आ मनोज बाजपेयी जी प लेख काफी ज्ञान वर्द्धक बाड़न स। सम्पादक मनोज भावुक जी के कहानी ” तेल नेहिया के “नाम से त एगो प्रेम कहानी बुझाता बाकिर ओमे पइसा खातिर समाज में हो रहल कर्म कुकर्म प करारा प्रहार बा जवना से समाज के एगो यथोचित दिशा मिल रहल बा।\nई पत्रिका एक दिन भोजपुरी भाषा आ साहित्य खातिर मील के पत्थर साबित होई। एह कुशल आ सफल प्रयास खातिर सम्पादक जी के कोटि कोटि बधाई आ धन्यवाद।\nडॉ. भोला प्रसाद आग्नेय, बलिया उ०प्र०\nहिम्मत आ हौसला के प्रणाम\nअस्वस्थ रह के भी भोजपुरी खतीरा समर्पित, रउआ हिम्मत आ हौसला के प्रणाम बा। बहुत चीज़ के अपना कलेवर में समेटले ई अंक खतीरा बधाई बा।\nमधुबाला सिन्हा, मोतिहारी,चम्पारण, बिहार\nदुःख दरद भुला के एह समर्पन के प्रणाम\nसबके याद समेटल, आपन दुःख दरद भुला के एह समर्पन के प्रणाम। मिसाल बा इ त। प्रेरणा मिली।\nअजय यादव, युवा कवि, शिक्षक, गोरखपुर\nसाहित्य समाज से फिल्मी दुनिया तक कुल्ही कवर भइल बा\nबहुत बहुत बधाई मनोज जी। देखनी। गजब। एक से बढ़ के एक लेख, विषय साहित्य समाज से फिल्मी दुनिया तक कुल्ही कवर भइल बा। अद्भुत जानकारियो बा। कुल्ही लेख अभी पढाइल ना। पढल जाई। बाकी जल्दीये पढ़ के खतम कइले के मन करता।\nमञ्जरी पाण्डेय, शिक्षिका, लेखिका, कवयित्री, रंगकर्मी बनारस\nभोजपुरी के लिए अतुलित समर्पण है यह\nभाई मनोज भावुक जी की मेहनत इस पत्रिका में स्पष्ट दिखाई देती है। भोजपुरी के लिए आपका यह अतुलित समर्पण आदर के योग्य है।\nधनञ्जय राकिम, सुप्रसिद्ध शायर, रेनुकूट, सोनभद्र\nशानदार अंक बा\nशानदार अंक। अचानक आपन नाम देख के खूब खुशी भइल। हमार चइता अंक के प्रतिक्रिया देख के बहुत अच्छा लागल। आभार। अभिनंदन।\nरजनी रंजन, जमशेदपुर\nमिठास में चीनी आ जरुरत में नमक जइसन बा भोजपुरी जंक्शन\nभोजपुरी जंक्शन के मई के पहिला अंक पढ़ लेनी। शुरुआत सम्पादकीय से कइनी हं,बहुते संवेदनशील आलेख बा,जवन सब लोग के एकजुट रहे के आ अपना हीत संघतिया के साथ कवनो हाल में धइले रहे के प्रेरित कर रहल बा।\nआगे ,वीरवर कुंवर सिंह ,महेंद्र मिसिर ,उस्ताद विस्मिल्लाह खान आ राहुल सांकृत्यायन के बारे में बड़ा रोचक लेख पढ़ के आनन्द आ गइल ह।एगो खास ई बात बुझाइल ह कि ननीआउर के पोसाइल लइकन के नाम (प्रसिद्धि) मिलेला। सिनेमा से, मनोज बाजपेयी के बारे में आलेख बहुत बेहतरीन लागल ह।\nएतना शानदार अंक खातिर भोजपुरी जंक्शन के सगरी टीम के बधाई । भोजपुरी बोले आ बूझे वाला हर सुधी जन खातिर ई पत्रिका मिठास में चीनी आ जरुरत में नमक से इचिको कम नइखे।\nडॉ. कादम्बिनी सिंह, बलिया


जुलाई 2013 – Anjoria\nMonth: जुलाई 2013\nकुलदीप कुमार भोजपुरी अकादमी पुरस्‍कार २०१३ से सम्मानित भइले\n‘भोजपुरी पंचायत’ पत्रिका के संपादक कुलदीप कुमार के पिछला दिने पटना में भइल बिहार भोजपुरी अकादमी के पैंतीस साल पूरा भइला का उपलक्ष्य में भइल आयोजन में बिहार के गवर्नर…\n‘रिहाई’ के पहिला झलक दर्शकन में क्रेज बढ़ा दिहलसि\nसिनेमा भोजपुरी के गरम लिट्टी बनल फिलिम ‘रिहाई’ के पहिला झलक का जारी भइल कि सभका जुबान पर बस “रिहाई” ए के बात रह गइल. एह पहिला झलकी में आग…\nसीमा सिंह कहऽतारी कि ‘ठोक देब’\nसिनेमा भोजपुरी के डांसिंग क्वीन सीमा सिंहो कम दबंग थोड़े हई. पिछला दिने सीमा सिंह निर्देशक अजय कुमार के फिलिम ‘ठोक देब’ के शूटिंग खातिर राजपिपला में अइली त उनकर…\n‘लड़ब मरते दम तक’ 26 जुलाई से बिहार में रिलीज भइल\n‘लड़ब मरते दम तक’ बिहार आ झारखण्ड में एके संगे तीस गो सिनेमाघर में पिछला 26 जुलाई के शानदार ढंग से रिलीज कर दिहल गइल. फिलिम देखे ला उत्सुक बड़हन…\nरामाकांत प्रसाद के जलवा\nसिनेमा भोजपुरी के सुपरहिट निर्देशक रामाकांत प्रसाद के हालिया प्रदर्शित फिलिम ‘तू ही तो मेरी जान है राधा’ के जलवा बिहार में सगरो चलत बा सगरी सिनेमाघर में शानदार कलेक्शन…\nजुलाई 25, 2013 Editor\n– डा॰ रमाशंकर श्रीवास्तव भोजपुरी साहित्य में डा॰ आशारानी लाल के नाम अनजान नइखे. हाले में उनकर बाल उपन्यास ‘जै कन्हइया लाल की’ प्रकशित भइल ह. पूरा उपन्यास अलग अलग…\nबिहार पर जादू कर दिहलन नीरज यादव\nभोजपुरी फिलिम ‘प्रतिघात’ से एगो नया आ जबरदस्त खलनायक के आगम भइल बा सिनेमा भोजपुरी में. ई हउवें नीरज यादव अहिरा. पिछला दिने बिहार में रिलीज भइल भोजपुरी फिलिम ‘प्रतिघात’…\n‘बी.डी.ओ. साहब’ के 15 दिन के शूटिंग पूरा भइल\nमां लक्ष्मी फिल्म्स के बैनर तले बनत आ राममनोहर सिंह के परोसल भोजपुरी फिलिम ‘बी.डी.ओ. साहब’ के 15 दिन के शूटिंग शिड्यूल पिछला दिने बिहार के छपरा आ बनियापुर में…\nलगातार बीस साल से फिलिमी दुनिया में आपन पहिचान बनवले लाइट मैन नारायण महतो अब प्रोड्यूसर के रूप में नया पारी खेले आइल बाड़न. मुजफ्फरपुर से सटले झपहाँ गाँव के…\nपिछला दिने राज मोशन मूवी के बनावल आ नारायण बाबा के परोसल फिलिम “विवाद” के शुभ मुहूर्त मुजफ्फरपुर के होटल विजय लक्ष्मी में धुम-धाम से कइल गइल. एह मौका पर…


October 2014 – Page3– Anjoria\nभोजपुरी सिनेमा जगत से जुड़ल लोग अपना अकिल के कमी डुगडुगी पीट के दुनिया के बतावत रहेले. कबो कवनो कलाकार के बालीवुड के कवनो कलाकार के नकल बतावल जाला त कबो हिन्दी के कवनो मशहूर फिलिम के नकल बनावे के एलान कइल जाला. मजे के बाति ई होला कि खुदपूरा पढ़ीं…\n– डॉ॰ उमेशजी ओझा आज पुरा देश शहीद दिवस मना रहल बा. सभ राज्य अपना-अपना राज्य के शहीद के श्रद्वांजलि देत शहीदन के ईयाद करत बा. आज हमरा मन में एगो सवाल उठत बा कि आखिर वर्दी पहिनते एगो पुलिस कर्मी के खुद के आदमी होखे के अधिकार खतम होपूरा पढ़ीं…\n– ओेमप्रकाश अमृतांशु शंख नाद गरजन सुनावऽ, मिलके जोर लगावऽ आवऽ दियावा जरावऽ, भोजपुरी के भईया . ओका-बोका तिन तड़ोका, घुघुआ के हई माना तार काटो-तरकुल काटो, ढ़ेरन खेल-खजाना, चुट्टा-चुट्टी, बुढ़िया कब्ड्डी, से नेहिया लगावऽ आवऽ दियावा जरावऽ, भोजपुरी के भईया . अद्भूत कला के रूप, कोहबर-पिड़ियां के लेखनवा, मारिपूरा पढ़ीं…\nआजु बतकुच्चन लिखे बइठल बानी त खबर में बाँट-बखरा के चरचा गरम बा आ हम सोचत बानी कि बाँट-बखरा कि बाट-बखरा. बखरा के चरचा का पहिले बाट आ बाँट के चरचा क लिहल जरूरी लागत बा. बखरा कई तरह से हो सकेला आ बाँट के आ बाट से तउल केपूरा पढ़ीं…


थलरूप सभ के लिस्ट - विकिपीडिया\nथलरूप सभ के लिस्ट में ऊ सगरी थलरूप सभ के वर्गीकरण क के लिस्ट के रूप में देखावल गइल बा जे पृथ्वी पर ऊँचाई निचाई के चलते बिबिध आकृति आ आकार के चीज के रूप में मौजूद बाने:\n1 प्रासेस के आधार पर\n1.1 जलीय थलरूप\n1.2 सूखा इलाका में बहत पानी से बनल\n1.3 बहत हवा द्वारा बनल थलरूप\n1.4 कार्स्ट थलरूप\n1.5 समुंद्र तटीय प्रासेस से बने वाला\n1.6 ग्लेशियर से बने वाला\n1.7 पेरीग्लेशियल प्रासेस से बने वाला\nप्रासेस के आधार पर[संपादन]\nएंजेल झरना दक्खिन अमेरिका महादीप के वेनेजुएला देस में बा। ई 979 मी (3,212 फीट) ऊंचाई वाला झरना दुनिया के सभसे ऊँच झरना हवे।\nवी-आकार के घाटी – नदी आ जलधारा से बने वाली घाटी। अंगरेजी के अच्छर "वी" (V) नियर आकृति होखे के कारण ई नाँव पड़ल हवे।\nगॉर्ज – नदी के घाटी जे खड़ा ढाल आ बहुत गहिराई वाली होखे, सकेत होखे।\nकैनियन – गार्ज के नियर या एहू से बड़ आकार के घाटी।\nझरना – जब पानी लगभग खड़ा ढाल के सहारे अचानक ऊँचाई से नीचे गिरे, थलरूप के झरना चाहे प्रपात या जलप्रपात कहल जाला।\nरैपिड – झरना के तुलना में मंद ढाल पर बाकी तब्बो काफ़ी तेजी से पानी नीचे गिरे ला।\nमियांडर – नदी साँप के चाल के नियर गोलाई बनावत बहे तब एह गोलाई सभ के मियांडर कहल जाला।\nइनसाइज्ड मियांडर – कौनों कारण से मियांडर वाली नदी में कटाव शक्ति के बढ़ जाए के कारण तेजी से गहिरा कइल मियांडर।\nपॉट होल – नदी के सुरुआती हिस्सा में, पाथर आ बोल्डर के घुमावदार बहाव के कारण तल्ली में बनल गोल गोल कटोरा नियर चीज।\nरिवर टैरेस – नरम आ कड़ेर चट्टान के पट क्रम के अलग-अलग गति से कटाव के कारण वी आकार के घाटी के बजाय ढाल सीढ़ीदार हो जालें।\nबार – बिबिध आकार के बंधा होलें; आम तौर पर लहरदार आ पातर।\nप्वाइंट बार –\nलेवी – बाढ़ मैदान के किनारे पर नदी द्वारा बनावल बंधा नियर ऊँच संरचना। कभी-कभार जब ढेर बड़ बाढ़ आवे ले तब ई बंधा टूट जालें आ बाढ़ के पानी बड़ एरिया में फइल जाला।\nगोखुर झील – मियांडर के छाड़न जे बाद में झील नियर बचे ला।\nजलोढ़ शंकु – नदी जहाँ पहाड़ी ढाल से उतर के मैदान में पहुँचे ले ओहिजा अचानक ढाल बदलाव के चलते ढेर मलबा जमा क छोड़ देले ई शंकु के आकृति के होला।\nजलोढ़ पंखा – कई गो जलोढ़ पंखा सभ जे ढाल में मंद होखें के मिल जाए से बनल आकृति। गंगा उत्तर में बिहार राज्य में अइसन बहुत थलरूप मिले लें।\nबलुआ किनारा –\nफ्लड प्लेन (बाढ़ मैदान) – जहाँ ले नदी के पानी हर साल पहुँचे ला।\nडेल्टा – नदी जब समुंद्र में गिरे आ मंद ढाल के चलते होइजे मलबा जमा करे जे समुंद्र में जमीन के बिस्तार आगे बढ़ावत जाय। अक्सर ई त्रिभुज के आकृति कऽ होला।\nसूखा इलाका में बहत पानी से बनल[संपादन]\nजलोढ़ पंखा –\nबहत हवा द्वारा बनल थलरूप[संपादन]\nब्लो आउट – जब हवा रेता-बालू उड़ा ले जाय आ खाली गहिरा हिस्सा बचे।\nज्यूजेन – कमजोर आ कड़ेर चट्टान जब एक के ऊपर एक मिलें अइसन जगह पर कटाव से बने वाली आकृति।\nयारडंग – कमजोर आ कड़ेर चट्टान जब एक के बाद एक मिलें आ लंबाई में कमजोर चट्टान के कटाव हो जाय जबकि कड़ेरकी बच जाय।\nवेंटीफैक्ट – कड़ेर चट्टान पर हवा के साथे उधियात बालू से घिसाई हो जाय तब बने वाला थलरूप।\nस्टोन लैटिस – जब चट्टान में कई खनिज होखें आ कमजोर मटेरियल के कटाव हो के चट्टान में जाली बन जाय।\nमशरूम रॉक – जब कौनों खम्हा नियर चट्टान के नीचे से कटाव होखे आ ऊपरी हिस्सा कुकुरमुत्ता नियर बड़ बच जाय। एकरा के पेडस्टल रॉक भी कहल जाल।\nतरंग चीन्हा – बालू के मैदान में हवा के बहाव के दिसा के समकोण पर बने वाली लहर नियर चीन्हा।\nबलुआ स्तूप – बालू के ढूह।\nलोयस/लिमन – महीन कण के मूल अस्थान से खूब दूर ले जा के जमा करे से बने वाला मैदान। चीन के लोयस के पठार चाहे मैदान अइसने हवे।\nधँसक चुकल सिंकहोल\nलगभग 1 किमी आकार के वेलिंकी लुबेनोवास युवाला\nफ्रांस के एगो कलांकी इनलेट\nटेरा रोसा – चूना पाथर वाला इलाका में, पानी के कारण घुले लायक पदार्थ के बह जाए के बाद बाकी बचल धूसर-ललछाँहू माटी वाली जमीन।\nलैपीज – घुलन आ कटाव के बाद बचल नोकदार सतह वाली जमीन।\nसिंकहोल – कार्स्ट इलाका में घुलन से बनल छेद जिनहना से पानी नीचे जमीनभीतरी हिस्सा में प्रवेश करे ला। किचन में सिंक होला ओह में छेद होखे ला जेह से पानी बहे ला ओही के नाँव पर एकर नाँव पड़ल हवे।\nस्वैलो होल – बड़ साइज के सिंक होल।\nडोलाइन – जब सिंक होल के किनारा कट के बिस्तार लिहले जालें आ बहुत बड़ साइज के सिंकहोल बन जाला।\nकोलाप्स सिंक – जब नीचे के खाली जगह के ऊपर धँसक जाए से सतह में सिंकहोल बने लें; इनहन के ढाल खड़ा होला।\nघुलन पैन (सोल्यूशन पैन) – जब कम गहिरा बाकी बिस्तार वाला सिंक होल बने।\nयुवाला – लमहर आकार के धँसल इलाका; कई गो डोलाइन के आपस में मिल जाए से बने ले, चाहे लंबाई में कई गो सिंकहोल सभ के होखे आ उनहन के बिस्तार हो के आपस में सट जाए से।\nपोल्ये/पोल्जे – युवाला से भी बड़ साइज के होलें। हालाँकि इनहन के उत्पत्ती के बारे में बिबाद बा आ मानल जाला कि एह में भ्रंश (फाल्ट) के भी कुछ रोल होला।\nसिंकिंग क्रीक – अइसन लमहर पातर घाटी जेह में सिंकहोल आ स्वैलो होल होखे के कारण बहत पानी बिलुप्त हो जाला।\nब्लाइंड वैली – चाकर आ छीछिल आकार के घाटी जेह में भरपूर सिंकहोल होखे के कारण पानी के बहाव सरवत के नीचे चल जाला आ बहुत ढेर बरखा होखे पर एह में बहाव हो खे ला जब नीचे गायब होखे वाला पानी से ढेर मात्रा में पानी के बहाव हो जाय।\nकार्स्ट घाटी – सिंक में समा जाए वाले पानी के अलावा बेसी पानी के कुछ दूर ले बहे के कारन अपरदन से बनल छीछिल यू आकार के घाटी।\nकार्स्ट खिड़की – जब सिंक होल चाहे धंसाव वाला हिस्सा से नीचे के जमीनभीतरी पानी देखलाई पड़े लागे।\nफेनस्टर – एक किसिम के कार्स्ट खिड़की जेह में ऊपर के पानी झरना के रूप में नीचे गिरे। फेनस्टर माने खिड़की होला, जर्मन भाषा में। कुछ जगह ई आ कार्स्ट खिड़की एकही के कहल जाला अइसन संदर्भ भी मिले ला।\nसीनोटी (Cenote) – कार्स्ट खिड़की के अइसन रूप जेह में एक्विफर के पानी सीधे छेद के माध्यम से ऊपर से देखलाई पड़े। एह पानी ले पहुँचल जा सके ला ई अतना ऊपर ले होला।\nअबीम – (Abîme) एगो लमहर आकार के इनार नियर छेद (शाफ्ट) होला।\nस्काउल – बिना कौनों रेगुलर आकृति वाला सिंकहोल आ धंसाव वाला चीजन से बनल थलरूप।\nकैलांकी – खड़ा ढाल वाली आ सकेत इनलेट (समुंद्र के जमीनी इलाका में घुसल हिस्सा)।\nफोइबा – सिंकहोल चाहे डोलाइन के अंदरूनी हिस्सा के भंसक जाए आ ऊपर छोट छेद वाला हिस्सा।\nटरलो – आयरलैंड के इलाका में पावल जाए वाली झील जेकरे तली में सिंक होल होखे लें।\nकार्स्ट गुफा – जमीन भीतरी पानी द्वारा बनावल गुफा। इनहना से जुड़े वाला पातर रस्ता जे अक्सर ऊपरी सिंक होल के बिस्तार होलें पोनोंर कहालें। एह झील सभ में कई किसिम के निक्षेप से बनल थलरूप पावल जालें जइसे कि स्पीलियोथेम, स्टैलेक्टाइट-स्टैलेग्माइट, गुफा पिलर, ट्रैवरटाइन, कार्स्ट टूफा, हैलेक्टाइट-हैलेग्माइट, ड्रिपस्टोन (ड्रेप चाहे कर्टेन) इत्यादि।\nसमुंद्र तटीय प्रासेस से बने वाला[संपादन]\nस्पिट, हुक, लूप, टोम्बोलो –\nग्लेशियर से बने वाला[संपादन]\nपेरीग्लेशियल प्रासेस से बने वाला[संपादन]\nइनवाल्यूशन – कांजेलीफ्रैक्शन से बने वाला सिलवट के आकृति।\nहम्मक – छोट-छोट ढूह। इनहन के ऊपर घास भी हो सके ले (जबकि पूरा मैदान में माटी पानी के दलदल नियर हिस्सा रहे ला)।\nपिंगो – ढूह जेकरे कोर में बरफ होला।\nपैटर्न्ड ग्राउंड – बेर-बेर जमाव आ पघिलाव से कंकड़-पाथर सभ जमीन के सतह पर बिबिध रेगुलर पैटर्न बना देलें।\nबोल्डर फील्ड – जहाँ जमीन के भीतर से बोल्डर आ के बाहरी सतह पर देखलाई पड़े लागे लें।\nस्टोन रिवर – ढाल पर जमाव-पघिलाव से पैटर्न वाला जमीन के कंकड़-पाथर नीचे सरके लें, आकृति अइसन बन जाला कि देखे में लागे ला ई बह रहल बाड़ें।\nरॉक ग्लेशियर –\nबोल्डर फील्ड के बोल्डर\n↑ "Karst Window". Cambrian Foundation. पहुँचतिथी 2019-01-09.\n↑ Klaus K. E. Neuendorf; American Geological Institute (2005). Glossary of Geology. Springer Science & Business Media. पप. 349–. ISBN 978-0-922152-76-6.\n↑ A. Bögli (6 December 2012). Karst Hydrology and Physical Speleology. Springer Science & Business Media. पप. 98–. ISBN 978-3-642-67669-7.\n↑ Sam Upchurch; Thomas M. Scott; MICHAEL ALFIERI; Beth Fratesi, Thomas L. Dobecki (29 September 2018). The Karst Systems of Florida: Understanding Karst inaGeologically Young Terrain. Springer. पप. 294–. ISBN 978-3-319-69635-5.\n"https://bh.wikipedia.org/w/index.php?title=थलरूप_सभ_के_लिस्ट&oldid=649383" से लिहल गइल\nएह पन्ना पर आखिरी बेर संपादन 13 जनवरी 2019 के 05:25 बजे भइल रहल।


चित्र:Ruddy-turnstone-icon.png - विकिपीडिया\nए से उच्च गुणवत्ता उपलब्ध नइखे।\nRuddy-turnstone-icon.png (180 × 120 पिक्सेल, फाइल साइज: 10 KB, MIME टाइप: image/png)\nवर्तमान 23:12, 23 मई 2008 180 × 120 (10 KB) TomTheHand Losslessly reduced file size by 46%\n13:57,9जुलाई 2006 180 × 120 (19 KB) Kelson + transparency\n15:04, 30 नवंबर 2005 180 × 120 (8 KB) Nk Icon for bird stubs. Derived from Image:Ruddy turnstone.jpg. '''Source:''' en:Image:Ruddy-turnstone-icon.png\n100 से ज्यादा पन्ना कड़ी एह फाइल से जुड़ल बा। आगे दिहल कड़ी पहिला पन्ना कड़ी देखावत बा खाली एह फाइल से जुड़ल। पूरा लिस्ट मौजूद बा।\nकाला बकुला (दक्षिण भारतीय)\nनिकोबारी जंगली मुर्ग\nपेन्टेड काला तीतर\nलेसर सैंड प्लोवर\n"https://bh.wikipedia.org/wiki/चित्र:Ruddy-turnstone-icon.png" से लिहल गइल


अपने चक्रव्यूह में फँस गइलें प्रकाश झा – टटका खबर\nअपने चक्रव्यूह में फँस गइलें प्रकाश झा\nफिल्म निर्माता प्रकाश झा के फिलिम “चक्रव्यूह” के एगो गाना में लाइन बा कि “बिड़ला हो या टाटा, अम्बानी हो या बाटा, सबने अपने चक्कर में देश को है काटा”. एह लाइन पर अब बिड़ला परिवार के कंपनी लाइन ले लिहले बाड़ी सँ आ प्रकाश झा के कानूनी नोटीस पठवले बाड़ी सँ. हालांकि प्रकाश झा के कहना बा कि उनकर मकसद केहु के अपमान करे के ना रहल.\nपूरा खबर पढ़ी\nTags: प्रकाश झा


सुर संग्राम २ के संचालन फेर मनोजे तिवारी का जिम्मे – Anjoria\nसुर संग्राम २ के संचालन फेर मनोजे तिवारी का जिम्मे\nरियलिटी शो चक दे बच्चे आ सुर संग्राम का जरिये छोटका पर्दा पर आपन चमक देखावे वाला भोजपुरी सिनेमा के मेगा स्टार एक बेर फेर से सुर संग्राम के संचालन करे जा रहल बाड़न. सुरसंग्राम का पिछलका सीजन में मनोज तिवारी अपना शानदार एंकरिंग से एह कार्यक्रम के लोकप्रियता के बुलन्दी पर चहुँपा दिहले रहन. महुआ टीवी एही चलते फेर से उनुके के ई जिम्मेदारी दिहले बा.\nमनोज तिवारी के कहनाम बा कि सुर संग्राम का माध्यम से यूपिये बिहार के ना बलुक पूरा दुनिया के भोजपुरिया सीधे जुड़ेले आ अबकी बेर त बहुते कुछ नया होखे वाला बा एह कार्यक्रम में.\n3 thoughts on “सुर संग्राम २ के संचालन फेर मनोजे तिवारी का जिम्मे”\nजुलाई 31, 2010 को 4:15 अपराह्न पर\nBhojpuri ka koi bhi karyakram apke hone se safal ho jata hai,kyo ki apke rom rom se bhojpuri ki gandh nikalti hai aur apke shandaar vyaktitva se hi har jagah bhojpuri ki charcha hone par apka naam sabse pehle liya jata hai.PURAB PUTRA TUM MAHAN HO,MAHAN HO!\nजुलाई 30, 2010 को 1:23 अपराह्न पर\nअँजोरिया के माध्यम से हम कहल चाहत बनी कि, दिल्ली के 80%दर्शक महुआ चैनल से वंचित बा . सुर-संग्राम , भौजी न॰ १ जइसन प्रोग्राम\nभोजपुरिया दर्शक देखे खातिर तरसत बाडन.\nजुलाई 29, 2010 को 1:04 अपराह्न पर\nare bhaia ji ye bhojpuri ta hamar KALEJA ha\nkise batai ki ham kitna khush he ….\ngram & post – vidya bhawan naraianpur


सिवान जिला में पादरी समेत दू जने के हत्या – टटका खबर\nसिवान जिला में शुक का दिने एगो पादरी समेत दू आदमी के हत्या क दीहल गइल.\nपुलिस बतावत बिया कि मैरवा इलाका के मिशन कम्पाउंड मुहल्ला में रहे वाला साठ साल के पादरी सुनील डेविड के छूरा भोंक के हत्या क दीहल गइल. ओह घरी ऊ अपना रेडियो दुकान मे बइठल रहले.\nएगो दोसरा घटना मे मुफस्सिल थाना के महादेवा मुहल्ला के सत्तर साल के बासुदेव मिश्रा के पहिले से घात लगा के बइठल अपराधी गोली मार दीहले. बासुदेव मिश्रा अपना पत्नी का साथे एगो मठ से वापिस लवटत रहले तबहिए तिलमापुर गांव का लगे उनका के गोली मार दीहल गइल, उनकर मौत ठाँवे पर हो गइल. पत्नी घवाहिल हो के बाच गइल बाड़ी,\nTags: सिवान, हत्या


इलेक्ट्रिक मेमोरियल मोमबत्ती\nहोम > उत्पादों > इलेक्ट्रिक मेमोरियल मोमबत्ती\n(इलेक्ट्रिक मेमोरियल मोमबत्ती के लिए कुल 24 उत्पादों)\nShijiazhuang Tabo Candles sales co.,Ltd is one of the इलेक्ट्रिक मेमोरियल मोमबत्ती leading brands in China. It is the factory & supplier specializing in manufacturing इलेक्ट्रिक मेमोरियल मोमबत्ती. Offer high quality इलेक्ट्रिक मेमोरियल मोमबत्ती atacheap wholesale price.\nथोक चीन से इलेक्ट्रिक मेमोरियल मोमबत्ती , लेकिन कम कीमत के अग्रणी निर्माताओं के रूप में सस्ते इलेक्ट्रिक मेमोरियल मोमबत्ती खोजने की आवश्यकता है। बस इलेक्ट्रिक मेमोरियल मोमबत्ती पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे इलेक्ट्रिक मेमोरियल मोमबत्ती का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


एयर चाइना - विकिपीडिया\nएयर चाइना लिमिटेड, पीपुल्स रिपब्लिक ऑफ चाइना क ध्वजवाहक और एकर कईगो प्रमुख एयरलाइंस में से एगो ह, जेकर मुख्यालय बीजिंग में शुनाय जिला ह। एयर चाइना क उड़ान संचालन केंद्र बीजिंग कैपिटल इंटरनेशनल एयरपोर्ट पर आइल बा। सन 2015 में, इ एयरलाइन 90 मिलियन घरेलू और अंतरराष्ट्रीय यात्रिन के 80% के औसत लोड फैक्टर के साथ गंतव्य प पहुँचवलस।\nएयर चाइना HQ Building\nएयर चाइना क स्थापना और संचालन क शुरुआत 1 जुलाई 1988 के 1987 में चीनी सरकार की एगो फैसला की परिणामस्वरूप भईल रहे जवने की अनुसार चीन क नागरिक विमानन प्रशासन (सीएएसी) की सब ऑपरेटिंग डिवीजन क निम्नलिखित छौगो अलग-अलग एयरलाइंस में विभाजन करा गईल रहे: एयर चाइना, चाइना ईस्टर्न, चाइना साउथर्न, चाइना नॉर्थन, चाइना साउथ वेस्ट, और चाइना नॉर्थवेस्ट। एयर चाइना के इंटरकॉन्टिनेंटल फ्लाइट्स क मुख्य जिम्मेदारी दिहल गईल और सीएएसी क लंबी दूरी वाला विमान (बोइंग 747 एस, 767 एस और 707 एस) और दूर क मार्गन के अधिग्रहित क लिहलस।\nजनवरी 2001 में, पूर्व सीएएसी क दसगो एयरलाइंस विलय योजना खातिर सहमत भईन स, जेकरी अनुसार एयर चाइना के चीन साउथवेस्ट एयरलाइंस क अधिग्रहण करे के रहे। अधिग्रहण से पहिले, एयर चाइना देश क चौथा सबसे बड़ा घरेलू एयरलाइन रहे और ए विलय से 118 विमानन क एगो बेड़ा की साथ 56 अरब युआन (USD $ 8.63 बिलियन) क संपत्ति क एगो समूह बनल। अक्टूबर 2002 में, एयर चाइना चीन की राष्ट्रीय विमानन होल्डिंग और चीन साउथवेस्ट एयरलाइंस की साथ समेकित हो गईल।\n15 दिसंबर 2004 के, एयर चाइना के हांगकांग और लंदन स्टॉक एक्सचेंज प सफलतापूर्वक सूचीबद्ध कईल गईल। 2006 में, एयर चाइना स्टार अलायंस में शामिल होखे खातिर एगो समझौता प हस्ताक्षर कईलस और इ 12 दिसंबर, 2007 के शंघाई एयरलाइंस की साथ गठबंधन क सदस्य बन गईल।\nजुलाई 2009 में, एयर चाइना अपनी परेशानी से घिरल सहायक एयर मकाऊ से 19.3 मिलियन अंश क अधिग्रहण कईलस, जेसे ए कैरियर में एकर हिस्सेदारी 51% से बढ़कर 80.9% हो गईल। एक महीना बाद, एयर चाइना हांगकांग में आपन उपस्थिति क विस्तार कईले की इरादा से, कैथै प्रशांत में आपन हिस्सेदारी 17.5% से बढ़ाकर 30% तक करे खातिर 6.3 अरब डॉलर (यूएस $ 813 मिलियन) खर्च कईलस।\nअप्रैल 2010 में, एयर चाइना शेन्ज़ेन एयरलाइंस में शेयरहोल्डिंग क वृद्धि पूरा कके शेन्ज़ेन एयरलाइंस क कंट्रोलिंग शेयरधारक बन गईल और एकरी चलते एयर चाइना बीजिंग, चेंगदू, और शंघाई में आपन स्थिति मजबूत कईलस और आपन घरेलू नेटवर्क में और संतुलन हासिल कईलस।\n2 दिसंबर 2010 के, एयर चाइना स्पेन क सर्वोच्च पर्यटन उद्योग पुरस्कार प्राप्त कईलस, और इ पुरस्कार प्राप्त करे वाला एयर चाइना पहिला विदेशी एयरलाइन बनल, आमतौर प इ पुरस्कार खाली एइसन संगठन और व्यक्ति लोगन के दिहल जा जवन की स्पेनिश पर्यटन उद्योग में कौनों तरह क योगदान दें स।\n23 दिसंबर 2010 के, एयर चाइना ओ संयुक्त टिकटन क पेशकश करे वाली पहिला चीनी एयरलाइन बन गईल, जेमें पास की शहरन में घरेलू उड़ान और शटल बस सेवा शामिल रहे।\nएयर चाइना 15 नवंबर, 2011 के अपनी विमानन में वाई-फाई इंटरनेट सेवा दिहल शुरू क दिहलस, जेसे इ ए तरह क सेवा क पेशकश करे वाली पहिला चीनी वाहक बन गईल।\n↑ "एयर चाइना के विषय में". staralliance.com. पहुँचतिथी 24 July 2017.\n↑ "एयर चाइना वार्षिक रिपोर्ट 2015" (PDF). airchina.com.cn. पहुँचतिथी 24 July 2017.\n↑ "एयर चाइना 15 नए विमान खरीदने की योजना बना रही है". seattlepi.com. पहुँचतिथी 24 July 2017.\n↑ "एयर चाइना एयरलाइंस". cleartrip.com. पहुँचतिथी 24 July 2017.\n↑ "एयर चाइना शीर्ष स्पेनिश पर्यटन पुरस्कार प्राप्त करता है". eturbonews.com. पहुँचतिथी 24 July 2017.\n↑ "एयर चाइना घरेलू मार्गों के लिए उड़ान शटल बस संयुक्त टिकट की शुरूआत करती है". smartinternchina.com. पहुँचतिथी 24 July 2017.\n"https://bh.wikipedia.org/w/index.php?title=एयर_चाइना&oldid=545516" से लिहल गइल\nएह पन्ना पर आखिरी बेर संपादन 15 फरवरी 2018 के 17:02 बजे भइल रहल।


भोजपुरी पंचायत पत्रिका के बहाने भोजपुरी के रोअन धोअन – Anjoria\nMar 30, 2013 भोजपुरी\nभोजपुरी पंचायत पत्रिका के अप्रेल अंक प्रकाशित हो गइल बा. एह अंक में चौतरफा फाँस में फसल शीला दीक्षित पर हिंदी में संपादकीय, आस्ट्रेलिया से भइल टेस्ट सिरीज में मिलल जीत पर धोनी के बड़ाई करत डा॰ संजय सिन्हा के हिदी में लेख, भारत के अधिवक्ता प्रतिनिधिमंडल के मारीशस यात्रा पर एगो हिंदी लेख, २० २१ अप्रेल के दिल्ली में होखे जात सातवाँ विश्व भोजपुरी सम्मेलन के अगता जानकारी हिंदी में, लोकसभा अध्यक्षा मीरा कुमार आ राज्यसभा में विपक्ष के नेता अरुण जेटली का बंगला पर भइल होली मिलन समारोह आ द्वारका में भइल महामूर्ख सम्मेलन के खबर हिंदी में, सिद्धेश राय के लिखल आत्मविकास वाला हिंदी लेख “क्रोध एक बड़ा अवगुण है, बचें”, भाई जी भोजपुरिया के दू गो हिंदी कविता आ आदर्श तिवारी के हिंदी कविता, रामाशंकर श्रीवास्तव के लिखल हिंदी व्यंग्य “माला की खुशबू”, भोजपुरी गौरव उमाशंकर सिंह के श्रद्धांजलि समारोह के खबर हिंदी में, भाजपा नेता शाहवाज हुसैन पर प्रभाकर पान्डेय के लिखल कवर स्टोरी आ नीतीश कुमार के दिल्ली रैली पर दिवाकर मणि के लेख हिंदी में, नेहरू युवा केन्द्र के युवा सर्वनाश बतावत दुर्गा चरण पाण्डेय के हिंदी लेख, “भोजपुरी साहित्य के बेताज बदशाह महादेव प्रसाद सिंह घनश्याम” पर लिखल विश्वंभर मिश्रा के हिंदी लेख, रामनवमी का अवसर पर “वर्तमान समय में राम की प्रासंगिकता” शीर्षक केशव मोहन पाण्डेय के हिंदी लेख, सिवान जिला से आइल आकाशदीप के एनएसयूआई के दिल्ली प्रदेश सचिव बनला के खबर हिंदी में, “भोजपुरी के प्रचार प्रसार में समर्पित” भाई जी भोजपुरिया का बारे में राजन सिन्हा के लिखल लेख हिंदी में, संतोष कुमार के लिखल “अपने दम पर बढ़ रही है भोजपुरी” हिंदी में, मुख्यमंत्री नीतीश कुमार के चिंता के बात बतावत अश्चनि कुमार सिहं के हिंदी लेख, प्रभाकरे पान्डेय के लिखल भूत प्रेत वाली कहानियन में “वह क्यों करना चाहता था एक चुड़ैल से शादी???” नाम के हिंदी कहानी, सत्येन्द्र उपाध्याय के लिखल हिंदी कहानी “अपने, अपने और पराए सपने”, मेनका कुमारी के हिंदी लेख “आखिर प्रेम विवाह सबसे बड़ा अपराध क्यों?”, “नाबालिग को पुनः परिभाषित करने की आवश्यकता” बतावत डा॰ विनोद बब्बर के हिंदी लेख, आचार्य राकेश पान्डेय आ राखी राय के लिखल ग्रह नक्षत्र पर दू गो हिंदी लेख, अमिता सिन्हा के लिखल हिंदी लेख “आठवीं अनुसूची में भौजपुरी आखिर कब?”, फिलिम सिलिम स्तंभ में फिलिमन के खबर, आ मनोज श्रीवास्तव के लिखल हिंदी व्यंग्य रचना “सब्र है कि टूटता नहीं.” सब कुछ शामिल बा.\nबावन पेज के एह पत्रिका में सवा चार पेज पर भोजपुरीओ रचना दिहल गइल बा जवना में प्रभाकर पाण्डेय के लिखल कन्या भ्रूण हत्या पर लेख “हमरो के बा जिए के अधिकार ?”, कमल जी मिश्रा के कविता, बतकुच्चन के एगो कड़ी, नीरज कुमार सिहं के कविता, रवि गिरी के लिखल कहानी “अइसन कब होई”, आ भोजपुरी के प्रकाशित साहित्य पर प्रो॰ रविकांत दुबे के लेख शामिल बा.\nभोजपुरी के हालात के एहले बढ़िया नमूना कहीं नइखे मिले वाला. आशा करत बानी कि जल्दिए भोजपुरी कहानी आ कवितो हिदी में लिखाए लागी आ तहिया शायद भोजपुरी के पंचन के संतोष हो जाई कि भोजपुरी खातिर अतना मेहनत आखिरकार सफल होइए गइल. हर बेर सोचीलें कि एह पत्रिका के चरचा अनेरे करत बानी बाकिर फेर एह बात के संतोष रहेला कि चलऽ हिंदीए में सही कम से कम भोजपुरी के चरचा त होखत बा. दुख एहीसे होखेला कि प्रकाशक मजबूत बाड़ें आ संपादकीय मंडल सक्षम. अगर ई लोग ठान लेव त भोजपुरी खातिर बहुत कुछ कर सकेला बाकिर दुर्भाग्य से भोजपुरी के आर्थिक पक्ष अतना कमजोर हो गइल बा कि भोजपुरी प्रकाशन के जिअवले राखल एगो तप से कम नइखे रहि गइल. भोजपुरी में प्रकाशन योग्य रचनन के अतना अभाव हो गइल बा कि पत्रिका चलावे वाला लोग मजबूर हो जाला. बाकिर अतना जरूर कहब कि भोजपुरी सिनेमा का तरह हिंदी सिनेमा के नकल ना कर के कुछ असल करे के कोशिश होखीत त सचहूँ भोजपुरी के ओहसे फायदा होखीत. अगर ई सगरी सामग्री, हिंदी के कविता छोड़, भोजपुरी में अनुवाद कर के प्रकाशित होखल करे त एह पत्रिका के वजन कुछ अउर होखी अबहीं त अनगिनत हिंदी पत्रिकन में से एगो इहो बा.\nभोजपुरी ले के हीन भावना खाली पत्रिके का क्षेत्र में ना लउके, भोजपुरी के नाम पर काम करे वाला सगरी संस्थो आपन रपट हिंदीए में जारी करेली सँ. काश अगर सगरी रपट भोजपुरी में दिहल जाइत आ साथे ओकर हिंदी अनुवाद कह के हिंदी रपटो दे दिहल जाइत त ओहसे एगो अउर सनेशा जाइत मीडिया वालन के, राजनीतिज्ञन के. अबहीं त नेतवने से पूछे के योजना बनत बा कि आखिरकार कहिया दर्ज होखी भोजपुरी संविधान का अठवीं अनुसूची में बाकिर हम पूछल चाहत बानी भोजपुरी के कर्णधारन से कि कहिया बोलल, बतियावल़, भाषण दिहल, प्रेस विज्ञप्ति वगैरह भोजपुरी में दिहल कइल जाई?\nमगल पाण्डेय बलिदान दिवस\n2 thought on “भोजपुरी पंचायत पत्रिका के बहाने भोजपुरी के रोअन धोअन”\nकमल जी मिश्रा says:\nDhanyawad Baa Rauaa Sab Ke…\nभोजपुरी के नाव पे कमाए खाए लायक पत्रिका त ठीके बा जी लेकिन लगभग सभे अंकवा में कुछ ना कुछ दोसरा के नाव वाला दोसरा के नाव पे मिलिए जाला लागत बा कई लोगन के अपना आप से जोड़ के राखे ल आकोमोडेत कइल जा रहल बा ओह लोग के नावे कुछ ना कुछ छाप छाप के। बाकि जइसन जेकर नियत


पाती के अंक 62-63 (जनवरी 2012 अंक) से –2– Anjoria\nपाती के अंक 62-63 (जनवरी 2012 अंक) से – 2\nनया बदलाव क इतिहास रचे वाला साल के विदाई !\n– प्रगत द्विवेदी\nनया साल के खुशमिजाज सलाम का साथे, बीतल बरिस के खटमिठ अनुभवन क इयाद आइल. नवका सत्र के, नया ‘सनेस‘ में हमके इहे बुझाइल कि हमहन के देश तमाम तरह के संकटन से उबरत, ‘भ्रष्टाचार‘ से जूझत, आर्थिक मन्दी से लड़त, महँगाई से पार पावत आखिरस निकलिये गइल आ निकलल त अइसे कि संसार एकरा कूबत, हौसला आ धीरज के देखते रहि गइल.\nआर्थिक मोर्चा पर त दुनिया क बड़-बड़ देश लड़खड़इलन स, बाकि हमनी का डटल रहि गइनी जा. ई डटल अपना आप में भरत के जिजीविषा, आ संघर्ष क्षमता के दरसावे वाला बा. वैश्विक ताकत बनल रहला खतिर, अपार श्रम-शक्ति वाला हमन के देश तबे, देरी ले, मजबूती के साथ टिक पाई, जब राजनीतिक अस्थिरता वाला भँवरजाल से निकल के ऊ अपना मजबूत इरादा आ इच्छा शक्ति के परिचय दीही. आवे वाला समय में एकर उम्मीद कइल जा सकेला. उम्मीद आ विश्वास के साथ आगा बढ़ला पर असंम्भवो, संम्भव हो जाला. हमहन के नया साल के ऊगत सूरूज के उजास के अगवानी एही संकल्प के साथ करे के चाहीं.\nदस बरीस के बाद होखे वाली ए बेरी के जनगणना से ई साफ हो गइल कि देश के आबादी एगो नया आबाद देश के नेंव रख रहल बिया. ऊ 121 करोड़ पहुँचल आ ओकरा साथे साथ तरक्की के कई गो आधारन में इजाफा भइल. साक्षरता, रोजगार, व्यापार, पोषण-स्तर, प्रति व्यक्ति आमद (इनकम) आ ओकरा क्रय शक्ति में बढ़ोत्तरी भइल. एह बेरी के जनगणना बिविध जातियन क स्थिति स्पष्ट कइलस, लिंग-अनुपात बतवलस. रोजी रोजगार क हालत बयान कइलस.\nशिक्षा के क्षेत्र में बहल नया बेयार देश खातिर खास बदलाव के सूचक रहल. कई तरह के परीक्षा प्रणलियन में बदलाव भइल. ओमे पारदर्शिता आ वस्तुनिष्ठता आइल. आवे वाला साल में एकर असर देश के युवा वर्ग पर साफ लउकी. ‘शिक्षा के अधिकार‘ के सफलता सुनिश्चित करे खातिर ज्यादा से ज्यादा संख्या में अध्यापक चयन के परीक्षा (टी.ई.टी.) आयोजित भइल. देश के खेल संसार में बहुत कुछ नया घटित भइल. क्रिकेट के वर्ल्ड कप भारत आइल. दूसरो खेलन में हमनी के खिलाड़ी कम्पीट कइलन स आ मेडल के संख्या बढ़ल. दिल्ली में कॉमनवेल्थ गेम के आयोजन से खेल जगत का बहुत कुछ सीखे के मिलल. धांधलियन के साथ बहुत कुछ करिया-उजर उजागर भइल. हमनी के देश एगो अउर नया ‘ट्रैक‘ बनवलस. फार्मूला-1 रेस के आयोजन के बाद, भारत ओह गिनल चुनल देशन में गिनाये लागल, जवन एफ-1 रेस के मेजबानी के आयोजन करेलन स.\nएकदम ‘आम‘ लउके वाली ‘जनता‘, जवना के दबंग राजनीति आ माफिया एकदम मूरख आ कमजोर समझत रहल, जवना के तानाशाही हुकूमत लात तर जँतले रहल, एकाएक नींद से जागल आ आक्रोश में सड़क पर उतरि आइल. दुनिया का कई देशन में एकर नजारा लउकल. हमनियों किहॉं रामदेव आ अन्ना हजारे का प्रेरना अउर जागरन अभियान से भ्रष्टाचार, कालाधन आ भ्रष्ट व्यवस्था का खिलाफ अहिंसक लामबंदी का साथ जनता. बूढ़, जवान, लइका, औरत सबका साथ लोकपाल बिल के मांग लेके अन्ना का बारह दिन ले चलल, अनशन का समर्थन में खुलमखुल्ला संसद के सोझा उतर आइल. एकर आँच खाली भारते ना विदेशों में नजर आइल. राजनीति करेवाला लोग जनता के ताकत के भीतर तक महसूस कइलस. एसे आवे वाला साल में लोकतंत्र के भावी रूप में बदलाव के संकेत मिलत बा.\n‘मन्दी‘ का चुनौतियन का बीच, अपना मजदूर शक्ति का बल पर भारत के कई उद्योग आ कारोबार अपना हौसला आ श्रम से मजबूती दिहलन स. गुजरात में भावनगर का पास ‘अलंग‘ नाव क एगो जगह बा, जवन लगभग दस किलोमीटर ले, समुद्री तट पर फइलल बा, पानी वाला जहाजन के तूडे़ वाला काम एहीजा होला. एके जहाजन के कब्रगाहो कहल जाला. हमनी के देश के तीस फीसदी स्टील एइजा के स्टील कबाडे़ से मिलेला. इहाँ लगभग पचास हजार मजदूर खाली छव-सात हजार रूपया महीना पर दिन रात जहाज तूडे़ वाला काम कके आपन गुजारा करेलन स. झुग्गी झोपडी आ तंग गलियन में जिनगी बसर करे वाला ये मजूरन का बल पर बिकराल मंदी का बावजूद ‘अलंग‘ के धन्धा अउरी चोख भइल. दुनिया से लाखन गो जहाज तूरे खतिर एइजे अइलन स. यूपी, बिहार से आइल हजारन मजदूरन के जिनगी में उमेद के नया सुरूज कब उगी, ई बड़का सवाल जस के तस बा, बाकिर जहाज तूडे़ का कारोबार में दस फीसदी बढोत्तरी के उमेद कइल जा रहल बा.\nपच्छिमी देशन से उपजल मंदी का दौर में देशी कारोबारियन का भीतर विकासपरक ‘प्रोग्रेसिव‘ कदम उठाके, प्रतिस्पर्धा (कम्पटीशन) में उतरला के भूख नजर आइल. सरकार का ओर से बड़ सुधार के उमेद बन्हले ए कारोबारियन में एफ.डी.आई. पर सरकारी पलटी के कारण मायूसी नजर आइल. कम्पटीशन में बनल रहे खतिर देशी उद्योग आ कारोबारियन के कोशिश अबही रूकल नइखे. रिजर्व बैंक आ सरकार के सकारात्मक रूख के इंतजार कर रहल बा. सुधरन के उमेद नया साल में, विकास के नया दुआर जरूर खेली, अइसन आशा बा. देश के अर्थ-व्यवस्था में मंदी, रूपया के कमजोरी आ इनफ्लेशन (मुद्रास्फीति) का कारन भले कवनो नया उमेद ना जागल बाकिर ‘ग्रोथ‘ बरकरार रहल.\nपछिला साल आदिवासियन, बनवासियन आ छोट किसानन खातिर बदलाव वाला रहल. जीविका खातिर, जमीन आ विकास खातिर, जमीन लेबे-देबे आ अधिग्रहण नीति के लेके संघर्ष उफान पर लउकल. सिंगूर से पास्को, नोएडा आदि जगहन पर प्रबल जनविरोध उपजल आ सरकार के अधिग्रहण वाला पुरान नीति-नियमन में बदलाव खातिर सोचे के मजबूर होखे के पडल. न्यायालय के हस्तक्षेप का साथ राजनीति के दिशा बदलल. सिंगूर ममताजी के गति दिहलंस त पश्चिमी उ॰प्र॰ राहुलजी के नया जोश.\nवन, पर्यावरण, पहाड़ आ जंगल के कटाई, खनन आ दोहन पर चिंता बढ़ल. संरक्षण खतिर चेतना बढ़ल. पहाड़ आ जंगल के खस्ताहाल पर फेर से सोचे आ कुछ करेक संवेदनशील समझ विकसित भइल. जंगल में आग त लगबे करेला, जब लगेला त भरी तबाही मचावेला. उत्तराखंड का ‘गंगवाड़ा‘ में लागल दावानल के बुतावे आ अपना जंगल के बचावे में, वन पंचायत का बोलवला पर सैकड़न लोग टूट पड़ल. आग बुतावे में चार-पाँच आदमी जरि मरि गइलन. प्रशासन एक लाख रूपया देके छुट्टी पा लिहलस. ओ मरे वालन के परिवार आपन मुखिया खो देहलस बाकिर ई सॉच जग जाहिर हो गइल कि जंगल से जिये आ आपन जियका चलावे वाला खतिर जंगल बचावल ढेर महत्वपूर्ण बा.\nई साँच आ एकदम खरा साँच बा कि आवे वाला समय एगो नया अवसर, नया मोका जरूर देला. नया तौर तरीका, नया सुधार का जरिये, बदलाव ले आवे क सोच सिरजे खातिर, चुनौतियन के नया संकल्प-बल से सामना करे के परेला. नया लक्ष्य निर्धारित करही खातिर त नया साल के सबेरा धरती पर उतरेला. भलहीं अतीत से वर्तमान बेहतर ना होखे, बाकि ओके बेहतर बनावे के जिमेवारी सकारल ‘खास‘ बात हऽ, नया उम्मीद, नया आस-भरोस, नया राह क संबल हऽ, जवन आगा का कठिन डगर में ‘आत्मबल‘ बढ़ाई. निरापद आ बेहतर भविष्य खतिर कड़वे सही, कुनैन खइला में चूके के ना चाही. ‘पुतवो नीक आ भतरो नीक‘ में से असली ‘नीक‘ कवन ह, एकर चुनाव करहीं के पड़ी.\nPrevious Post: रघुवीर शरण श्रीवास्तव के सुर संग्राम २ के विजेता बनवलसि महुआ\nNext Post: पाती के अंक 62-63 (जनवरी 2012 अंक) से – 3


विक्रांत सिंह एलाने जंग कर दिहलें – Anjoria\nभोजपुरी सिनेमा के नया नवेला स्टार विक्रांत सिंह के “एलान ए जंग” जल्दिये भोजपुरी परदा पर धमाल मचावे के तइयार हो गइल बा. मशहूर भोजपुरी निर्देशक रवि सिन्हा निर्देशित एह फिल्म में विक्रांत एक्शन से भरल भूमिका में बाड़न आ उनुकर नायिका बाड़ी हॉट गर्ल मोनालिसा.\nकुरुक्षेत्र, गुण्डईराज, आ कर्तव्य जइसन धाँसू फिल्म दे चुकल विक्रांत के अपना एह “एलान ए जंग” से बहुते उम्मीद बा काहे कि ऊ फिल्म के मुख्य नायक बाड़न आ पूरा कहानी उनुके इर्द गिर्द घूमत बा.\nNirahua is the king of openings


पाती अक्षर सम्मान से सम्मानित भइलें तीन गो साहित्यकार – Anjoria\nपाती अक्षर सम्मान से सम्मानित भइलें तीन गो साहित्यकार\nमई 14, 2017 पाती अक्षर सम्मान, बरमेश्वर सिंह, विजय मिश्र, श्रीकृष्ण कुमार\nबलिया के बापू भवन सभागार में काल्हु अतवार का दिने विश्व भोजपुरी सम्मेलन के बलिया इकाई आ भोजपुरी दिशाबोध के पत्रिका पाती के आयोजन में भोजपुरी के तीन गो मूर्धन्य साहित्यकारन – बरमेश्वर सिंह, श्रीकृष्ण कुमार आ विजय मिश्र – के पाती अक्षर सम्मान से सम्मानित कइल गइल.\nदिन भर चलल एह कार्यक्रम के शुरुआत वीणावादिनी का सोझा दीया जरा के भइल. एकरा बाद ओमप्रकाश आ रसराज जी स्वागत गायन परोसनी. तब शुरु भइल ‘भोजपुरी के रचनात्मक आंदोलन’ विषय प विचार गोष्ठी. एह गोष्ठी में पाती पत्रिका के सम्पादक आ सम्मलेन के राष्ट्रीय सचिव डॉ. अशोक द्विवेदी कहनी कि भोजपुरी के रचनात्मक आंदोलन पिछला चालीस बरीस से चल रहल बा. एह आन्दोलन में भोजपुरी के अनेके संस्थन अ पत्र-पत्रिकन के सराहे जोग अवदान रहल बा.\nविश्व भोजपुरी सम्मेलन के राष्ट्रीय आ अंतर्राष्ट्रीय सचिव डॉ. अरुणोश नीरन बतवनी कि भोजपुरी के रचनात्मक उन्नति ला सम्मेलन पिछला पन्द्रह बरीस से बहुत कुछ कइलसि. आजु देश के अनेके विश्वविद्यालयन में भोजपुरी के पढ़ाई हो रहस बा. भोजपुरी के मांग अब हर जगहा से उठे लागल बा.\nगोष्ठी में डॉ. प्रकाश उदय (वाराणसी), डॉ. जयकांत सिंह (मुजफ्फरपुर, बिहार), डॉ. रघुवंशमणि पाठक, भगवती द्विवेदी, डॉ. ब्रजभूषण मिश्र वगैरह अनेके वक्ता भोजपुरी के रचनात्मक विकास आ अलग अलग देशन में अनेक क्षेत्रन में भोजपुरी के मिलल उपलब्धियन के बखान कइलें.\nगोष्ठी के संचालन केके सिन्हा कइलन जबकि आखिरी सत्र में भइल कवि सम्मेलन के संचालन शशिप्रेमदेव कइलन. कवि सम्मेलन में अनिल ओझा नीरद, डॉ. कमलेश राय, दयाशंकर तिवारी, विजय शंकर पांडेय, मिथिलेश गहमरी, अक्षय कुमार पांडेय, जेपी द्विवेदी, गुरविन्दर सिंह, हीरालाल हीरा, नवचंद्र तिवारी, कन्हैया पांडेय, शिवजी रसराज, अशोक तिवारी, शत्रुध्न पांडेय, डॉ. राजेन्द्र भारती, राजेन्द्र राय वगैरह आपन कविता सुनवलन. कवि सम्मेलन के अध्यक्षता त्रिभुवन प्रसाद प्रीतम कइनी.\n“बैर के अंत” के मंचन\nगोरखपुर भोजपुरी संगम’ क 87वीं बइठकी


बरहज – टटका खबर\nदेवरिया में सडक हादसा में दारोगा के मौत\nदेवरिया,13 अप्रैल (वार्ता). देवरिया के बरहज इलाका में दू गो मोटरसायकिलन के टक्कर में एगो दारोगा के मौत हो गएल आ दू जने घवाहिल हो गइलें पुलिस से पता चलल कि गाजीपुर जिला के सैदपुर इलाका के मूल निवासी अजय कुमार पाठक (50 बरीस के) बरहज थाना में तैनात रहलें. काल्हु साँझ गश्ती करत मोटरसायकिल\nवकील आ गोतिया का बीच मारपीट मे तीन जने घवाहिल\nमंगल का दिने देवरिया जिला के बरहज तहसील मे अपना मुकदमा के पैरवी करावे आइल आदमी के अपना गोतिया वकील से बाता बाती होखे लागल जवन मारपीट मे बदल गइल. दुनू तरफ से दू बेर मारपीट के दौर चलल. एह झगड़ा मे तीन जने घवाहिल हो गइले. दुनू तरफ से थाना मे शिकायत लिखवावल गइल


राहुल के औकात बता चुकल अखिलेश कांग्रेस से कवनो गठबन्हन से मना कइलन – टटका खबर\nराहुल के औकात बता चुकल अखिलेश कांग्रेस से कवनो गठबन्हन से मना कइलन\nदू दिन पहिले हिन्दुस्तान टाइम्स के सम्मेलन मेंं राहुल गाँधी के औकात बता चुकल यूपी के मुख्यमंत्री अखिलेश यादव काल्हु कह दिहलन कि कांग्रेस से कवनो तरह के गठबन्हन नइखे होखे जात सपा के. सम्मेलन में अखिलेश यादव कहले रहलन कि अगर राहुल मुलायम सिंह के मातहत काम करे के तइयार हो जासु त कांग्रेस से अबहियें के अबहीं गठबन्हन क लीहें. अखिलेश कहलन कि कांग्रेस मान लेव कि मुलायम सिंह प्रधानमंत्री रहीहें आ राहुल उनकर डिपुटी त आजुवे गठबन्हन हो सकेला. जब अखिलेश ई बात कहलन तवना घरी राहुल गाँधी ओहिजे मौजूद रहलन आ बस मुसकिया के रह गइलन.\nअखिलेश यादव काल्हु शनिचर का दिने चंबल सफारी में बर्ड फेस्टिवल के उद्घाटन करे गइल रहलें.\nTags: अखिलेश यादव, मुलायम सिंह, राहुल गाँधी


भोजपुरिया समाज : कब बदली तेवर – Anjoria\nसितम्बर 28, 2017 भगवती प्रसाद द्विवेदी, भोजपुरिया समाज, मेहरारून के दुरदसा\nभोजपुरिया समाज शुरूए से कबो ना थाकेवाली मेहनत, जीवटता, संघर्षशीलता, अपना दम-खम आउर बल-बेंवत का बदउलत मनमाफिक मुकाम हासिल करे खातिर जानल जाला। ‘कर बहियाँ-बल आपनो, छाड़ि बिरानी आस’ इहवाँ के मनई के मूल मंतर रहल बा। तबे नू, खाली देसे में ना, बलुक विदेसो में गिरमिटिया मजूर बनाके जवना लोगन के भेजल गइल, उहे लोग उहाँ के झाड़-झंखाड़, ऊसर-बंजर आ बिरानी के खून-पसेना के गमक से, लहलहात हरियाली-खुशहाली से लबालब भरि दिहल आउर तमाम तरह के साँसत सहत ना सिरिफ आपन पहिचान बरकरार राखल, बलुक उहाँ के सभसे बड़हन पद-पदवियो पावे में कामयाब भइल। किछु लोग इहो कहेला कि भोजपुरियन के लाठी आ लंठई मशहूर हऽ। बाकिर इहो सोरह आना साँच बा कि एकर इस्तेमाल ऊ दबदबा कायम करे में ना, देश समाज के हक में क्रान्ति के बिगुल बजावे बदे करत आइल बाड़न। राष्ट्र के आजादी में भोजपुरियन के तेयाग-बलिदान आ सभ किछु होम करें के दियानत के कइसे भुलाइल जा सकत बा ! कोई बड़-छोट कहत अपराधू ! हे ओजह रहे जे देस के आजाद होखे का पलिहीं आरा आ बलिया जिला आजादी के जसन मना चुकल रहें। जन-जन के जगावे आ देश-प्रेम के भाव भरे में रघुबीर नारायण के ’बटोहिया’ गीत-’सुन्दर सुभूमि भइया भारत के देसवा से, मोर प्रान बसे हिमखोह रे बटोहिया’ अगहर आ ऐतिहासिक भूमिका निभवले रहे। दोसरकी अजादी दिअवावे में अगुवाई करे वाला जयप्रकाश नारायण के लोकनायकत्व सऊँसे संसार में चरचा में रहे। सबसे पहिले दलित समाज के दयनीयता के तसबीर उकेरे में हीरा डोम के कविता ’एगो अछूत के शिकायत’ कबो बिसरावल ना जा सके।\nबाकिर एकइसवीं सदी के भूमण्डलीकृत बाजारवादी दौर में भोजपुरिया समाज के तेवर तब्दील हो रहल बा, सोच के दिशा, विकास के नाप-जोख के पैमाना बदल रहल बा। ’हम कौन थे, क्या हो गये हैं और क्या होंगे अभी’ वाला सवाल आजु आत्ममंथन खातिर अलचार करल बा। प्रश्न इहो बा, वर्तमान बदलाव कतना सकारात्मक बा आ कतना नकारात्मक? पहिले एक तथ के पड़ताल जरूरी बुझात बा कि पिछिलका बीसवीं सदी में भोजपुरिया समाज के दशा आ दिशा का रहे ?\nबाबा साहेब डॉ0 भीमराव आंबेडकर के कहनाम रहे कि ’हम कवनो समाज के तरक्की ओह समुदाय के औरतन के तरक्की से नापेलीं।’’ आई देखल जाउ जे ओह घरी भोजपुरिया समाज में मेहरारून के का हाल रहे। सैतालीस ले, ओने देस गुलामी के बेड़ी में जकड़न रहे, एने मेहरारू पुरूष प्रधान समाज में त्रासद आ दयनीय जिनिगी जीए खातिर मजबूर रहली। ताजिनिगी नारी के हैसियत बाजार के माल आ बेजान चीजु-बतुस से अधिका किछु ना रहे। जनमे से ओह लोग का संगे सौतेला बेवहार कइल जात रहे। होश सम्हारते लइकी के चूल्हा-चउका का घरेलू काम-काज में अझुरा दिहल जात रहे। बाल विवाह के रिवाज रहे आ अक्सरहाँ मजबूरी में, कमसिन किशोरी के कवनो बूढ़ मरद के हाथ में सउँपि के महतारी-बाप चैन के साँस लेत रहलन। बेटी बेचिके धन कमाए के चलनो रहे आ धन के बदउलत बूढ़-अपाहिज पुरूषो कवनो सुकवार कनिया के अर्धागिनी बना के खुद के गौरवान्वित महसूसत रहलन। नतीजतन, बूढ़ मरद त किछुए दिन में परलोक सिधारि जात रहलन, बाकिर ताजिनिगी रोवल-कलपल बेचारी बेवा के नियति बनि जात रहे। अगर विधुर के मरजी होखे, त ऊ कई बेर बियाह करि सकत रहे, बाकिर विधवा-बियाह पर सख्त पाबन्दी रहे। त्रिशंकु-अस बेवा के जिनिगी ओह कुकुर नियर होत रहे, वन ना घर के होला, ना घाट के। ना ससुरा में जगह, ना नैहरें में। बियाह-गवना कराके नवकी दुलहिन के गाँवें में छोड़ि के पति रोजी-रोटी के फिकिर में नगर-महानगर में निकल जात रहें आ कबों-कबों उहँवें दोसर बियाहों रचा लेत रहें। एह तरी जायज आ जारज दूगो बियाहता नारकीय जिनिगी जीए खातिर बेबस हो जात रहली। ओने गाँव में मरद के इंतजार करत मेहरारू बड़मुँहवा लोगन के हवस के शिकारो हो जात रहे। कुल्हि मिलाके, नारी के जीवन के पर्याय बनि के रहि गइल रहे। ओहू पर तुर्रा ई कि बेटा भइला पर खुशहाली में नाच-सोहर के इन्द्रधनुषी आलम, बाकिर बेटी के जनमते विपदा के मातमी लहर। मरदन के खाए-कमाए के अनगिनत राह, बाकिर परदा में खूँटा में बन्हाइल गाय-अस स्त्री खातिर सभ केवाड़ बन्न। ओही समाज के चित्रित करत भिखारी ठाकुर ’बिदेसिया’ नाटक के सिरिजना कइलन आ महापंडित राहुल सांकृल्यापन ’मेहरारून के दुरदसा’ के नाटक में राहुल बाबा के गीत झकझोरि के राखि देले रहे – ओह घरी के गँवई भोजपुरिया समाज में अशिक्षा के बोलबाला रहे। शराब के, नशाखोरी के लत परिवारवालन के तबाह कके ध देले रहे। पहिले जमीदारन के, आगा चलि के सांमती दमन-चक्र आ दलित वर्ग के उत्पीड़न। तीरथ-बरत, मेला, गंगा में अबला के आबरू का सँगे खेलवाड़। कुल्हि मिलके, सामाजिक कुरीति आ अंधविश्वास के शिकार भोजपुरिया समाज।\nआजु के समकालीन भोजपुरिया समाज का ढाँचा आ बात-व्यवहार में किसिम-किसिम के बदलाव नजर आवत बा। अशिक्षा आ सेहत पर किछु हद ले कामयाबी हासिल भइल बा। लड़किनियों के पढ़ाई लिखाई पर लोग फिकिरमंद भइल बा, बाकिर तिलक-दहेज के मोट रकम उगाहे खातिर बेटा के बिक्री बदस्तूर जारी बा। नारी सशक्तीकरण के दिर्साइं लरिकी परदा के बहरी आके आपन मुकामो हासिल करि रहल बाड़ी स, पुरूष प्रधान समाज के नजरिया में कवनों बदलाव नजर नइखे आवत। इहे कारन बा कि भोजपुरिया समाज के अनगिनत हुनरमंद ’दामिनी’ समाज के दरिंदन के सामूहिक दुष्कर्म के शिकार हो रहल बाड़ी स। ना त नारी के प्रति सम्मान के भाव लउकते बा, ना बड़-बुजुर्गे खातिर। नाप जोख के तरजूई धन दउलत हो गइल बा आ एही ’अर्थ खातिर मए अनर्थ हो रहल बा। सामूहिकता आ सामाजिकता के भाव के खतम हो जा रहल बा आउर संयुक्त परिवार एकल परिवार में विघटित हो चुकल बा। सामाजिक – सांस्कृतिक-नैतिक-राजनैतिक मूल्य छरित हो रहल बाड़न स आ ईमानदारी-सच्चाई नियर अच्छाइयन पर तरह-तरह के बुराई हावी हो रहल बाड़ी स। सादा जीवन, उच्च विचार कि कवनो मोल नइखे रहि गइल। समरथ लोग दबंगई पर उतरि आइल बा आ उदारता का जगहा सवारथ, आडम्बर, देखावा जिनिगी के मकसद बनि गइल बा। तबे नू, अपना माई आ महतारी भाषा खातिर ऊ नेह-छोह आ सगरपन नइखे झलकत। नतीजनत, लमहर समय से ’’भोजपुरी’’ के आठवी अनुसूची में शामिल होखे खातिर बाट जोहे के परि रहल बा।\nसमकालीन भोजपुरिया समाज के बदलत तेवर कई गो सवाल खड़ा करत बा। विकास आ समृद्धि का सँगें आखिर ओकर मानवीय चेहरा कब शामिल होई? अपना हक-समरथ का साथे सामाजिक हक-हुकूम खातिर हमनी के कब आगा आइब जा? अपना महतारी भाषा खातिर कब सही मानें में नेह-छोह के भाव जागी? का भोजपुरिया बेटी दामिनी जइसन लड़किन के बलिदान अकारथ जाई? आखिर नारी-शिक्षा, सशक्तीकरण कासँगहीं समाज नारी का प्रति सम्मान के भाव, समानता के भाव कब अंगीकार करी? का लोक आ सामूहिकता से कटि के भोजपुरिया मनई कबो सच्चा सुख आ अमन चैन हासिल क पाई? आखिर कब भोजपुरिया समाज सामाजिक समरसता मानवीयता आ प्रगतिशील सोच के जियतार दरपन बनि पाई? फिलिम आ गायकी के जरिए भोजपुरी के नाँव पर भासाई घालमेल, फूहड़ता आ अश्लीलता परोसे वालन के खिलाफ भोजपुरिया समाज कब अपना सजगता के परिचय दी?\nआजु भोजपुरिया समाज के एह सवालन पर, बदलाव पर बदलाव खातिर सोचे-विचारे, चिंतन, आत्ममंथन करे के समय आ गइल बा। नींन तूरीं आ एक-दोसरा के जगावे के दिसाई रचनात्मक पहल करीं। अपना व्यवहार आ आचरन से एह समाज के ऊँचा स्थान दियावे में जोगदान दीं।\nशकुंतला भवन, सीताशरण लेन, मीनापुर,\nपोस्ट बॉक्स 115, पटना


मृत्युंजय – Anjoria\nचैता पर नचली मोनालिसा\nभोजपुरी सिनेमा में कजरी, ठुमरी, आ चइता शायदे कबो लउकेला बाकिर मृत्युंजय में चइता देखहू के मिली सुनहू के मिली. एह चइता पर नचले बाड़ी भोजपुरी के मशहूर अदाकारा मोनालिसा.…\nभोजपुरी के चर्चित अदाकारा मोनालिसा प्रवेश सिप्पी के बनावल भोजपुरी फिल्म मृत्युंजय में पहिलका बेर आयटम डांस कइले बाड़ी. फिल्मिस्तान स्टूडियो के फ्लोर नं ५ पर लगावल शानदार सेट पर…


आजु दिल्ली में लागी भोजपुरियन के जमावड़ा – Anjoria\nजुलाई 17, 2010 जय भोजपुरी, भोजपुरी\nभोजपुरी के सबले बर सोशल साइट जय भोजपुरी डॉट कॉम के एक साल पूरा भइला का उपलक्ष्य में दिल्ली का आईटीओ स्थित राजेन्द् भवन में एगो कार्यक्रम के आयोजन कइल गइल बा जवना में साइट के सदस्यन का अलावे दोसरो भोजपुरियन के शामिल होखे के उमेद बा.\nकार्यक्रम साँझ चार बजे से शुरु होखी जवना में इन्टरनेट पर भोजपुरी का दखल विषय पर एगो परिचर्चा से शुरुआत होखी जवना में देश विदेश से आइल भोजपुरिया आपन विचार रखीहें. कार्यक्रम के समापन सांस्कृतिक कार्यक्रम से होखी जवना में भोजपुरी के नामचीन गायक आ जय भोजपुरी के कुछ सदस्यो शामिल होखिहें.\nएह बात के जानकारी देत जय भोजपुरी के वरिष्ठ सदस्य मोंटू सिंह बतवले कि जय भोजपुरी एगो मंच ह जहवाँ लोग जाति धर्म आ इलाकाई भेदभाव भुला के भोजपुरी भाषा आ संस्कृति के बढ़न्ती का बारे में प्रयासरत रहेले.\nस्रोत प्रेस विज्ञप्ति


सरकारी अफसर पर मरद छीने के आरोप – टटका खबर\nसरकारी अफसर पर मरद छीने के आरोप\nजीवन बीमा निगम के शाखा प्रबन्धक रहल अर्पणा त्रिपाठी एगो महिला अधिकारी का खिलाफ शिकायत कइले बाड़ी कि ऊ उनका पति के छीन लिहले बिया आ उनका संगे मंदिर में शादी कर के अपना संगे राख लिहले बिया. अर्पणा के सबले बड़का दुख एह बाति के बा कि जवना मरद के अपना तनखाह से पढ़वली लिखवली उहे धोखा दे दिहलसि. बतावत बाड़ी कि शादी का बाद उनुका से नौकरीओ छोड़वा दिहलसि अर्पणा अपना पति आ ओह महिला अधिकारी का खिलाफ पश्चिम बंगाल के मेदनी कोर्ट में केस दर्ज करवली त उनुका खिलाफ छपरा के नगर थाना में मुकदमा चढ़ा दिहल गइल.


muna kumar's Page - JaiBhojpuri.com\nMalebihar siwan khajai purIndia Like0members like this\nBlog PostsDiscussionsEventsGroupsPhotos (1)Photo AlbumsVideos muna kumar's Likes Muna kumar's Friends\nView All muna kumar's Page\nशशि कुमार सिंह (SHASHI) leftacomment for muna kumar"प्रणाम आ जय भोजपुरी\nजय भोजपुरी"Oct 13, 2012Ashutosh Ranjan leftacomment for muna kumar"जनमदिन के बहुत बहुत बधाई आ शुभकामना......."Oct 13, 2010नबीन भोजपुरिया ( NB ) leftacomment for muna kumar"मुना जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 13, 2010muna kumar and md seraj alam are now friendsAug 17, 2010muna kumar postedaphoto MUNNAJul 24, 2010 0\nmuna kumar updated their profile photoJul 24, 2010जय भोजपुरी leftacomment for muna kumar"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Jul 24, 2010Sushil Kumar leftacomment for muna kumar"Hello! dear\nhum aap se dosti kare ka ichha rakhat bani."Jul 24, 2010md seraj alam leftacomment for muna kumar"ka hal ba"Jul 23, 2010muna kumar is nowamember of JaiBhojpuri.comJul 23, 2010 Welcome Them! RSS\nwark in dubai\nhamra bhujpuri bhut achcha lagela\nmuna kumar's Photos\nAt 3:06pm on October 13, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 9:37pm on October 13, 2010, Ashutosh Ranjan said… जनमदिन के बहुत बहुत बधाई आ शुभकामना....... At 8:46pm on October 13, 2010, नबीन भोजपुरिया ( NB ) said… मुना जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 8:38pm on July 24, 2010, जय भोजपुरी said… प्रणाम ,जय भोजपुरी\nत जय भोजपुरी परिवार में आपन थोडा सा बहुमूल्य समय दे के . At 5:31pm on July 24, 2010, Sushil Kumar said… Hello! dear\nhum aap se dosti kare ka ichha rakhat bani. At 11:19pm on July 23, 2010, md seraj alam said… ka hal ba No comments yet!


लोलीपॉप लागेलू Lolipop Lagelu Song Lyrics Pawan Singh\nमुख्यपृष्ठPawan Singhलोलीपॉप लागेलू Lolipop Lagelu Song Lyrics Pawan Singh\nLolipop Lagelu Song Pawan Singh Video Song\nLagawelu Jab Lipistic Hilela Aara Distric Jila Top Lagelu Lolipop Lagelu Lyrics In Hindi & English Pawan Singh best Bhojpuri world wide famous song . This song has written by Zahid Akhtar, Music composed by Vinay Vinayak and labeled by Wave Music.\nLolipop Lagelu Song Hindi Lyrics\nलगावेलु जब लिपिस्टिक,\nज़िला top लागेलू\nहो जिला टॉप लागेलू\nकमरिया करे लपा लप\n(कमरिया करे लप लप, लॉलीपॉप लागेलु)\nतू लगावेलु जब लिपिस्टिक,\nजिला Top लागेलू ।।\nकमरिया करे लपा लप, लॉलीपॉप लागेलु\nगलिया पे बलिया झूमें\nमुस्की पे झूमेला टाटा\nगोरखपुर देवरिया में तोहार\nबुक रहेला सट्टा\nपहिरेलू तू जब नथुनियाँ\nहिलेला भभुवा - मोहनिया\nतू चका चक लागेलू x2\nकमरिया करे लपा लप, लॉलीपॉप लागेलू\n(कमरिया करे लपा लप, लॉलीपॉप लागेलू)\nघाघरा पा चपरा हीले\nबोली पे चले ला गोली...\nमार करावेला ला चोली ...\nदेखी के चढल जवानी\nहीले पटना राजधानी\nमलाई बरफ लागे लू\nकमरिया करे लपा लप, लॉलीपॉप लागेलू ।।\nबिंदिया पे बक्सर डोले\nबाली पे ससाराम डीहरी...\nमोतिहार सिवान डोल\nलहराये जब धानी चुनरी..\nचलेलू चाल मतवाली\nजाहिदवो ताने दुनाली\nतू आलू चाप लागेलू\nLolipop Lagelu Song Lyrics In English\nKamariya kare lapa lap, Lollipop lagelu (2)\nGorakhpur - Devariya mein tohar\nPahirelu tu jab nathuniya\nHilela Bhabhuwa - Mohaniya\nkare lopa loap, Lollipop lagelu (2)\nBali pe Sasaram-Dhihari\nMotihaar - Sivan dole\nTu aalu chap lage lu (2)


वीवो Y51L Price in India, Full Specs - 10th August 2020 | Digit\nवीवो Y51L Smartphone5-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 540 x 960 पिक्सल तथा पिक्सल घनत्व 220 पर इंच बा | फोन 1.2 GHz Quad कोर प्रोसेसर से संचालित बा और एकर रैम2GB बा. वीवो Y51L Android 5.0 ओएस पे काम करेला.\nवीवो Y51L Smartphone January 2016 मे लॉंच भईल रहे|\nफोन Qualcomm Snapdragon 410\nवीवो Y51L मे कनेक्टिविटी के तरीका बा : ,GPS,Wifi,HotSpot,Bluetooth,\nवीवो Y51L के कैमरा मे ,,Video Recording लोड बा|\nवीवो Y51L Price In India Starts From Rs. 9999 The best price of वीवो Y51L is Rs. 9999 in Amazon, which is 5% less than the cost of वीवो Y51L in Flipkart Rs.10450.This Mobile Phones is expected to be available in 16GB variant(s).


काम के बात: आधार से मोबाइल नंबर लिंक होखलहू पर नाइ आवsता ओटीपी? - खबर भोजपुरी\nकाम के बात: आधार से मोबाइल नंबर लिंक होखलहू पर नाइ आवsता ओटीपी?\nत जानें कारण से लेकर उपाय तक सबकुछ\nआज के समय में आधार कार्ड लमसम सबके लग्गे बा, काहेंसेकी एकर जरूरतो काफी ज्यादा पड़sला। मतलब लमसम हर एक काम खातिर हमनी के आधार कार्ड के जरूरत बा। उहवें, आधार कार्ड से हमनिके आपन मोबाइल नंबर लिंक करावल बहुते जरूरी बा काहेंसेकी एकरे बिना कई काम अटक सकsता। इहे नाइ अगर आधार के जरिए कौनो फ्रॉड होत बा, तब्बो हमनीके मैसेज के जरिए अलर्ट मिल जाला। लेकिन अमूमन देखल जाला कि जे अपना आधार कार्ड से मोबाइल नंबर लिंक कराके रखले बा, उनकरे नंबर पर वन टाइम पासवर्ड यानी ओटीपी नाइ आ पावsला। अइसे में लोग के बड़ दिक्कत के सामना करे के पड़sला। एहीलिए जरूरी बा कि एह समस्या के समाधान निकालल जाए। अगर आपो एह परेशानी से जूझ रहल बानी, त चली, हम आप के एकर उपाय बतावत बानी।\nआधार कार्ड में मोबाइल नंबर अपडेट करवला के फायदा:-\n· आधार कार्ड में पता बदलने में आसानी\n· आधार कार्ड के डाउनलोड कs सकेनी|\n· इनकम टैक्स रिटर्न वेरिफाई खातिर\n· सरकारी योजना के लाभ लेवे खातिर\n· बैंक में खाता खुलवावे खातिर\n· एनपीएस अकाउंट खुलवावे खातिर\n· सिम कार्ड लेवे खातिर\n· पीएफ खाते से पैसे निकाले खातिर आदि।\nओटीपी नाइ मिलले के कारन\nदरअसल, यूआईडीएआई के मुताबिक अगर कौनो व्यक्ति के आधार से लिंक मोबाइल नंबर पs वन टाइम पासवर्ड यानी ओटीपी नाइ मिलत बा, तो एकरे पीछे कमजोर मोबाइल नेटवर्क कारण हो सकत बा। कई बेर मोबाइल नेटवर्क कमजोर होखले के कारण ओटपी मिल नाइ पावला।\nअइसन में आप टाइम बेस्ड ओटीपी के इस्तेमाल कs सकेनी, जौने खातिर आपके एम-आधार एप के डाउनलोड करे के बा अउर फिर एम-आधार पर मिलल टाइम बेस्ड ओटीपी के मदद से आधार से जुड़ल ऑनलाइन सेवा के लाभ ले सकेनी।\n2331500cookie-checkकाम के बात: आधार से मोबाइल नंबर लिंक होखलहू पर नाइ आवsता ओटीपी?yes


बलिया – Page3– टटका खबर\nघर के तीन बेकत के मौत के खबर सुन के बेहोश भइली पत्नी आज़मगढ़, 06 मई (वार्ता) आजमगढ़ के कंधरापुर इलाका में कार का चपेटा में आके दादा-पोता के मौत हो गइल आ ई खबर सुन के पहिलहीं से अस्पताल में भरती विकलांग पिता के जान निकल गइल. पुलिस बतवलसि कि कप्तानगंज के कौड़िया बाजार\nआन्ही पानी बनौरी से बहुते नुकसान, गरमी से राहतो मिलल\nबलिया, गोरखपुर, पटना, 30 अप्रैल. बिहार आ पूर्वांचल में काल्हु रात आइल आन्ही पानी से दर्जनो लोग के मौत हो गइल आ नाहियो त तीन दर्जन लोग के घवाहिलो होखे के खबर बा. सबले बेसी नुकसान कोसी, मिथिलांचल आ सीमांचल के इलाकन में भइल बा. कई जगहा बनौरिओ गिरे के खबर बा त कहीं ठनका\nबलिया 17 अप्रैल. बिना कवनो गॉडफादर के राजनीति में बुलंदी हासिल करे वाला देश के अठवां प्रधानमंत्री चंद्रशेखर प्रधानमंत्र रहतो एको रात प्रधानमंत्री आवास में ना रुकलें. उनुका मालूम रहल कि प्रधामनंत्री के पद टेमपररी बा आ कहियो कांग्रेस आपन समर्थन वापिस ले के पद से हटवा सकेले. आ उनुकर अनेसा सहिए साबित भइल आगे\nबलिया सड़क हादसा में क्रेन खलासी के मौत, दू जने घवाहिलो\nबलिया 13 अप्रैल (वार्ता). बलिया के हल्दी इलाका में आजु क्रेन आ ट्रक के टक्कर में क्रेन के खलासी के मौत हो गइल आ दू जने घवाहिल हो गइलें. पुलिस सूत्र बतवलें कि बलिया ओर जात एगो क्रेन पचरुखिया ढाला का लगे बैरिया से आवत ट्रक से टकरा गइल. एह टक्कर का चलते क्रेन के\nबलिया में सड़क हादसा में दू जने के मौत, तीन जने घवाहिल\nबलिया 11 अप्रैल (वार्ता). बलिया जिला के नगरा इलाका में बुध का दिने भइल कार आ जीप के टक्कर में दू आदमी के मौत हो गइल आ तीन जने अउर घवाहिल हो गइलें. पुलिस से पता चलल बा कि नगरा ओर से आवत जीप इन्दरपुर बाजार का लगे सामने से आवत कार से टकरा गइल.\nआन्ही पानी के कहर जारी, बलिया में एक आदमी के मौत\nलखनऊ 11 अप्रैल (वार्ता). उत्तर प्रदेश के कई इलाकन में आजु तेज आन्ही पानी का चलते गेहूं आ आम कै फसल के बड़हन नुकसान भइल बा. सहारनपुर, कानपुर, उन्नाव आ बाराबंकी समेत पूर्वांचलो का जिलन में आइल तेज आन्ही आ ओकरा बाद गर्जन तर्जन का साथे भइल बरखा से खेतिहरन के बहुते नुकसान हो गइल.\nसीबीआई से डेरवावत बिया भाजपा – कहलन रामगोविन्द\nबलिया, 30 मार्च (वार्ता). उत्तर प्रदेश विधानसभा में नेता प्रतिपक्ष रामगोविन्द चौधरी शुक का दिने बांसडीह में अपना गोल के कार्यकर्तन के बइठक के संबोधित करत कहलें कि देश आ प्रदेश के भाजपा सरकार खाली झूठ आ फरेब का बल पर चलत बिया. एह लोग के कहला आ कइला में बहुत फरक बा. अपना विरोधियन\nपूर्वांचल के जिलन में तेज आंधी-तूफान से दू जने के मौत, फसल के बरबादी\nलखनऊ 30 मार्च (वार्ता). उत्तर प्रदेश के पूर्वी जिलन में शुक के देर साँझ आइल आंधी-तूफान से जनजीवन प्रभावित हो गइल आ कई जगहा बनेरी गिरला से फसल के बरबादी के खबर बा. मऊ आ संतकबीरनगर में एगो औरत समेत दू जने के मौतो हो गइल बा. कुशीनगर जिला के पडरौना इलाका में अचके में\nसात गो गाड़ी चोरन के धइलसि बलिया पुलिस\nबलिया 30 मार्च (वार्ता). बलिया पुलिस आजु एगो अंतरराज्यीय वाहन चोर गिरोह के भंडाफोड़ करत सात गो बदमाशन के गिरफ्तार क लिहलसि. एहनी का लगे से 18 गो चोरावल मोटरसाइकिल मिलल बा. पुलिस अधीक्षक एस पी गांगुली बतवलें कि शहर कोतवाली पुलिस आ स्वाट टीम साथे मिलके पिपरा माफी चौराहा से गाड़ी चोर गिरोह के\nतस्करी से ले आवल जात 46 लाख रुपिया के शराब बलिया में धराइल\nबलिया, 29 मार्च (वार्ता). पंजाब से तस्करी क के बिहार ले जाइल जात 46 लाख रुपिया के शराब का साथे एगो तस्कर के बलिया में गिरफ्तार क लीहल गइल. पुलिस अधीक्षक एस पी गांगुली बतवलें कि उभांव इलाका के तुर्तीपार रेगुलेटर का लगे दुपहरिया में पुलिस आ एस ओ जी के साझा अभियान में पंजाब\n22 मार्च 2018, बियफे चार बजे ले भोजपुरी पट्टी से सात गो खबर\nमाई के प्रताप से एहिजा अंग्रेजनो के माथ नवावे पड़ल रहुवे देवरिया, 22 मार्च (वार्ता). देवरिया जिला मुख्यालय से करीब सात किलोमीटर दूर अहिल्वार गांव में अहिलवार देवी के प्रताप का आगे अंग्रेजनो के आपन फैसला बदलत माई के प्रताप का आगे माझ नवावे के पड़ल रहुवे. जानकार बतावेलें कि करीब 110 साल पहिले बनारस\nभोजपुरी पट्टी से 14 गो खबर, 21 मार्च 2018, बुधवार\nसोनभद्र में ट्रक के धक्का से एक आदमी के मौत सोनभद्र, 21 मार्च (वार्ता) चोपन इलाका में कोटा ग्राम पंचायत के रानीताली के ओम प्रकाश (40) बुध का साँझ वाराणसी-शक्तिनगर सड़क पार करत रहलें जह डाला का ओर से आवत एगो ट्रक उनुका के धक्का मार दिहलसि आ ऊ गिर के ओकरा चक्का का नीचे\nचौदह गो खबर, 18 मार्च 2018, अतवार\nहम के बागी नेता नरेंद्र सिंह जदयू में शामिल होखिहें पटना 18 मार्च (वार्ता) हिन्दुस्तानी आवाम मोर्चा (हम) के बागी नेता नरेंद्र सिंह गोल पर दावा करत अपना समर्थकन समेत राजग के घटक जनता दल यूनाईटेड में शामिल होखे के एलान कइलन. कहलन कि गोल के बइठक में जीतन राम माँझी के हटा के सीनियर\nटटका खबर, 17 मार्च 2018, शनिचर\nवाराणसी से बलिया का बीच रेलविद्युतीकरण पूरा, अप्रैल से चली इलैक्ट्रिक इंजन वाराणसी, 17 मार्च (वार्ता). दिल्ली से बिहार आ पूर्वोत्तर ओरि जाए वाला वैकल्पिक मार्ग इलाहाबाद-वाराणसी-बलिया रेल लाइन के विद्युतीकरण पूरा हो गइल बा आ अब 1 अप्रैल से एह लाइन पर बिजली के इंजन से गाड़ी चले लगीहें सँ. रेल राज्यमंत्री मनोज सिन्हा,\nउपचुनाव का बाद यूपी में बड़का अधिकारियन के तबादला\nलखनऊ 17 मार्च (वार्ता). लोकसभा उपचुनाव के भोटगिनाई का दौरान सवालन का घेरा में आइल गोरखपुर के जिलाधिकारी राजीव रौतेला समेत 37 गो आईएएस अधिकारियन के तबादला आदेश जारी हो गइल बा. अधरतिया का बाद जारी भइल एह आदेश में गोरखपुर के जिलाधिकारी राजीव रौतेला के देवी पाटन मण्डल के आयुक्त, कानपुर विकास प्राधिकरण के\nबलिया में चिकित्सा विभाग के दू गो अधिकारियन पर हमला\nबलिया9मार्च (वार्ता) बलिया जिला मुख्यालय पर नौकरी के रेगुलर करावे ला घूस मांगल गइला का बाद चिकित्सा विभाग के दू गो अधिकारियन पर हमला कइल गइल. पुलिस अधीक्षक अनिल कुमार आजु बतवलें कि शहर कोतवाली के एन सी सी चौराहा का लगे काल्हु देर साँझि अपना सरकारी वाहन से जिला अस्पताल जात उपमुख्य\nटटका खबर,4मार्च 2018, अतवार\nराज्यसभा चुनाव में जेटली के मैदान में उतार सकेले भाजपा लखनऊ 04 मार्च (वार्ता) संख्या बल का लिहाज से भारतीय जनता पार्टी खातिर बहुते खास होखे जा रहल राज्यसभा चुनाव में केन्द्रीय मंत्री अरूण जेटली के अलावा राज्य के कुछ अउरियो कद्दावर नेतन का नाम पर सोच विचार हो रहल बा. यूपी से राज्यसभा के\nटटका खबर, 26 फरवरी 2018, सोमार\n26 फरवरी (वार्ता). लोकतंत्र बरियार करे में पत्रकारिता के निष्पक्षता जरूरी : कहलें राधामोहन केंद्रीय कृषि आ किसान कल्याण मंत्री राधामोहन सिंह आजु मौतिहारी में जर्नलिस्ट वेलफेयर सोसाइटी के पहिलका स्थापना दिवस समारोह आ राष्ट्रीय सेमिनार का उद्घाटन के बाद संबोधित करत कहलन कि भारत के पत्रकारिता के अतीत बहुते गौरवशाली रहल बा आ आजादी\nटटका खबर, 24 फरवरी 2018, शनिचर, साँझ4बजे ले\nलोकसभा उपचुनाव में दुनु सीट के हर बूथ पर वीवीपैट लगावल जाई चुनाव आयोग के कहना बा कि उत्तर प्रदेश के गोरखपुर आ फूलपुर लोकसभा सीटन पर होखत उपचुनाव में हर बूथ के हर ईवीएम में वीवीपैट लगावल जाई. मऊ में बोलेरो का धक्का से गाजीपुर के एक जने के मौत गाजीपुर शहर कोतवाली इलाका\nफोटो वायरल भइला से दुखी लड़िकी इनार में कूद के जान दिहलसि\nबलिया 21 फरवरी (वार्ता). बलिया जिला के उभांव क्षेत्र के एगो लड़िकी इनार में कूद के जान दे दिहलसि काहें कि ओकर एगो बदनाम करे वाला फोटो सोशल मीडिया पर वायरल हो गइल बा. पुलिस के कहना बा कि शेखपुर गाँन के ललिता चौहान (20) के लाश गाँव के एगो इनार में मिलला के खबर


उच्चारण: कविता "गुरुकुल में हम साथ पढ़े" (डॉ. रूपचन्द्र शास्त्री ‘मयंक’)\nकविता "गुरुकुल में हम साथ पढ़े" (डॉ. रूपचन्द्र शास्त्री ‘मयंक’)\nLabels: कविता, गुरुकुल में हम साथ पढ़े